Susulan Laporan Data Pekerjaan, USD/CAD Kembali Melonjak 100 Pips!

Dolar USD dan juga dolar Kanada menjadi matawang tumpuan pada Jumaat lalu ekoran laporan pekerjaan bagi Amerika Syarikat dan Kanada dikeluarkan bersama pada sesi pasaran New York.
Mengejutkan pasaran apabila laporan data pekerjaan NFP Amerika Syarikat mencatatkan peningkatan ketara dengan pertambahan sebanyak 266,000 pekerjaan jauh lebih tinggi mengatasi jangkaan kenaikan pada 181,000 pekerjaan.
Walaupun purata pendapatan sedikit menurun, namun kadar pengangguran mencatatkan bacaan baik dengan penurunan kepada 3.5%, merupakan paras terendah hampir setengah abad.
Sementara itu, laporan data pekerjaan Kanada mencatatkan bacaan yang mengecewakan. Ekonomi kehilangan sekitar 71,200 pekerjaan pada November sementara kadar pengangguran pula melonjak dari 5.5% kepada 5.9%, paras tertinggi sejak September tahun lalu.
Susulan laporan yang berlawanan itu, dapat dilihat pergerakan signifikan harga pada carta pasangan matawang USD/CAD dengan lonjakan hampir mencecah 100 pips pada sesi New York Jumaat lalu.
Sebelum itu, pada minggu yang sama juga, dolar Kanada telah mencatatkan pengukuhan susulan keputusan mesyuarat bank pusat Kanada dengan kenyataan bernada hawkish.
Pengukuhan Loonie telah menekan harga sehingga ke paras terendah mingguan pada sekitar 1.31600.
 Namun harga kembali melonjak semula pada Jumaat dengan kenaikan harga kembali menguji zon SBR (support become resistance) hampir ke paras 1.32700.
Bersambung pada dagangan awal sesi Asia minggu ini, harga bergerak perlahan dan masih menguji zon SBR tersebut.
Jika harga terus menyambung kenaikan harga pada Jumaat lalu, kenaikan seterusnya akan menguji paras tumpuan pada 1.33000 sebelum menuju zon resistance pada sekitar 1.33200.
Sedikit lagi kenaikan lebih tinggi ke paras 1.33400 akan menguji zon resistance pada dagangan Oktober itu.
Namun jika harga kembali pantul membuat penurunan semula, paras 1.32400 dijangka akan dilepasi harga sebelum menuju paras tumpuan 1.32000 dan menguji garisan sokongan Moving Average 50 (MA50).
Penurunan lebih rendah akan kembali menguji zon support pada paras terendah minggu lalu yang dicecah pada 1.31600.
Lihat gambar carta pasangan matawang USD/CAD di bawah untuk rujukan analisis teknikal anda.


Analisis GOLD – Walaupun Berat Bahu Memikul, Emas Tetap Teruskan Kenaikan

Pada carta harga XAU/USD yang mengukur nilai emas berbanding US dolar, dagangan pada sesi Eropah hari ini menunjukkan harga bergerak lebih tinggi melepasi paras 1850.00.
Kenaikan harga diteruskan selepas pergerakan mendatar pada beberapa sesi sebelum ini berikutan pelabur menantikan isyarat lebih jelas kenyataan calon Setiausaha Perbendaharaan AS, Janet Yellen berkenaan pakej rangsangan ekonomi.
Yellen menggesa penggubal undang-undang untuk lebih agresif terhadap bantuan ekonomi dan tidak risaukan tentang hutang.
Situasi yang mendorong penyusutan nilai US dolar ini turut memberi ruang untuk emas meningkat semula.
Walaupun harga pada carta XAU/USD mula menunjukkan trend menaik, namun pergerakan harga masih dilihat perlahan.
 Kenaikan harga dijangka akan menuju ke paras rintangan pada 1875.00 sebelum menuju pula ke paras tumpuan 1900.00.
Namun jika harga menjunam semula, zon sokongan harga dilihat berada pada paras 1820.00 sebelum penurunan harga ke paras penting 1800.00.
Pelabur juga berkemungkinan berwaspada menjelang upacara pelantikan Joe Biden sebagai Presiden Amerika Syarikat menggantikan Donald Trump.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


5 Langkah Mudah Untuk Mula Trade Forex Dari Rumah!

Bersempena dengan tahun baru yang telah tiba, pasti ramai individu yang berazam untuk membina sebuah kehidupan yang lebih baik dengan mempunyai kewangan yang kukuh. Justeru itu, mereka cenderung untuk memilih forex trading sebagai salah satu inisiatif bagi merealisasikan azam tersebut.
Akan tetapi, ada yang menganggap bahawa pekerjaan mereka sebagai penghalang untuk trade forex. Hakikatnya, anda boleh trade forex pada bila-bila masa dan di mana jua keberadaan anda meskipun di rumah hanya dengan menggunakan telefon bimbit, laptop, atau komputer dengan adanya akses internet!
Mudah, bukan? Ikuti 5 langkah mudah ini untuk mengetahui cara terbaik trade forex dari rumah!
1. Fahami Apa Yang Anda Lakukan

Sebelum memulakan langkah, ada satu persoalan yang mesti anda jawab terlebih dahulu. Adakah anda benar-benar faham apakah itu forex trading? Jika masih ragu-ragu atau tidak tahu, itu bermakna anda perlukan ilmu!
Hal ini kerana ilmu pengetahuan merupakan kunci penting dalam forex trading agar anda dapat memasuki pasaran dengan yakin! Bagaimana nak belajar? Dalam dunia serba canggih ini, segalanya berada di hujung jari. Cari medium pembelajaran forex yang bersesuaian melalui internet atau bahan-bahan bacaan yang lain.
Boleh juga mula mempelajari asas forex dengan pembacaan di Intraday yang dikongsikan secara percuma. (baca di sini)
Selain itu, menimba ilmu juga dianggap sebagai satu persediaan yang baik sebelum mula trade forex. Jadi, dengan adanya ilmu yang cukup, anda tak perlu dihantui lagi dengan rasa bimbang atau takut untuk melibatkan diri dalam dunia forex trading meskipun hanya bekerja di dalam rumah!
2. Ketahui Risiko Dan Cara-cara Untuk Menguruskannya

Sering kita dengar bahawa forex trading merupakan pasaran terbesar di dunia. Oleh itu, ianya juga akan terdedah dengan pelbagai risiko. Apa yang harus anda lakukan?
Fahami risiko yang bakal dihadapi dan ketahui bagaimana untuk menguruskannya. Sebagai contoh, anda perlu tahu jumlah wang yang diperuntukkan untuk trade forex dan memasukkan wang tersebut ke dalam akaun trading anda.
Melalui jumlah tersebut, anda perlu menentukan jumlah risiko yang akan anda hadapi pada setiap urusniaga. Di samping itu, inisiatif ini dapat membantu anda untuk meminimumkan kerugian yang bakal dihadapi.
 Tambahan daripada itu, ianya juga memberi peluang kepada anda untuk menumpukan perhatian kepada sesi dagangan yang baik dan memberikan anda ketenangan minda walaupun terpaksa berhadapan dengan risiko.
3. Pilih Broker Forex Yang Betul

Dalam forex trading, pemilihan broker adalah satu aspek yang sangat dititikberatkan. Oleh yang demikian, anda perlu membuat pilihan yang bijak dan dan sentiasa berhati-hati. Hal ini disebabkan oleh banyak kes penipuan yang dijalankan oleh scammer.
Teliti dan selidik terlebih dahulu tentang sesebuah syarikat pembrokeran serta jangan mudah terpedaya. Di samping itu, ketahui tentang caj atau yuran yang dikenakan dan aset atau peralatan yang ditawarkan.
Selain itu, aspek ini juga adalah penting untuk menjamin forex trading anda yang efektif dan menguntungkan. Justeru itu, anda mesti bijak memilih dan bertindak! Jangan sia-siakan peluang keemasan ini gara-gara kesilapan kecil yang dibuat!
4. Jangan Tergopoh-gapah

Setiap perkara di dalam dunia ini memerlukan masa. Jadi, anda mesti menanamkan sifat sabar dalam diri serta jangan bandingkan diri anda sebagai seorang beginner dengan forex trader profesional!
Mulakan dengan jumlah modal yang kecil dan fokus untuk merealisasikan matlamat jangka masa panjang yang anda telah tetapkan. Jangan tergopoh-gapah untuk mendapatkan untung sedangkan anda masih baru dan cuba untuk menyesuaikan diri dengan pasaran.
5. Jangan Putus Asa Dengan Kerugian Awal

Setiap forex trader pernah mengalami kerugian apatah lagi anda yang baru sahaja bermula! Analoginya mudah, kanak-kanak kecil yang belajar untuk berjalan pun jatuhnya berkali-kali. Jadi, jangan berputus asa!
Jadikan kerugian anda sebagai batu loncatan untuk anda mencatatkan keuntungan pada masa hadapan. Belajar daripada kesilapan dan jangan mengulanginya lagi. Forex trading bukanlah sebuah bidang yang mudah tetapi sangat berbaloi!


Tekanan China Terhadap Australia Buatkan AUD/USD Terjun Rendah

Matawang dolar Australia pamer penyusutan ketara pada sesi Asia hari ini berbanding matawang utama yang lain setelah pergerakan mendatar di awal minggu melenyapkan pengukuhan pada minggu lalu.
Faktor utama menekan dagangan dolar Aussie adalah laporan berkenaan China menghentikan import arang batu dari Australia, meningkatkan lagi ketegangan hubungan di antara dua negara tersebut.
Dengan sentimen pasaran yang kembali berisiko di sesi Asia, dolar Aussie mencatatkan penurunan nilai yang ketara sementara US dolar kembali pamerkan pengukuhan semula.
Pada carta harga bagi pasangan matawang AUD/USD, harga bergerak perlahan pada dagangan awal minggu dan lebih rendah dari paras rintangan 0.72400 yang dicapai di penghujung dagangan minggu lalu.
Pada sesi Asia hari ini, harga bergerak di bawah paras halangan Moving Average 50 (MA50) pada rangka masa 1 jam pergerakan yang menunjukkan trend bearish harga.
Penurunan ketara lebih 40 pips ke paras 0.71650 sebelum harga bergerak perlahan semula dan meningkat sedikit ke paras sekitar 0.71800 bersambung pada dagangan sesi Eropah.
 Jika penurunan harga diteruskan, zon RBS (resistance become support) pada 0.70800 akan menjadi destinasi tumpuan harga yang seterusnya.
Sebaliknya, kenaikan harga dijangkakan akan ke paras resistance 0.72400 semula jika US dolar kembali didagangkan lemah.
Sentimen pasaran semasa akan terus dipantau berserta perkembangan pakej rangsangan ekonomi Amerika Syarikat (AS) yang akan mempengaruhi pergerakan pasaran.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kenapa Pound Jatuh 150 pips dalam masa 15 minit? Ekonomi UK berdepan kerisauan?

Berita kurang menyenangkan bagi Pound pada ketika artikel ini ditulis 11.15pm (khamis 30 Jun). Ucapan Mark Carney iaitu Gabenor Bank of England (BOE) telah menyebabkan Pound susut lebih kurang 150 pips ketika berita ini ditulis.
Pound berbanding US dollar jatuh hampir 150 pips hanya dalam 10 minit ketika Carney berucap.
Jelas daripada ucapan Mark Carney menunjukkan jangkaan ekonomi kehadapan bagi UK sangat menyukarkan.
Antara isi ucapan beliau adalah BOE kemungkinan tidak dapat “cover” kejutan ekonomi daripada tindakan ingin keluar daripada Kesatuan Eropah.
 Beliau juga mencadangkan pelonggaran dasar ekonomi (QE) iaitu supply lebih banyak “duit baru” ke dalam pasaran dan kemungkinan untuk memotong kadar faedah (interest rate).
“Cable” jatuh dari 1.3425 ke paras terendah sekarang iaitu 1.3240, hampir 180 pips reaksi dari ucapan Mark Carney.
Terlebih dahulu pada jam 8.30 pm tadi, data pekerjaan “Unemployment Claim” keluar tidak memberangsangkan, namun ia tidak menyekat Pound dari jatuh ketika ucapan Mark Carney berlangsung.
Kerisauan nampak jelas dalam ucapan tersebut.
Baca tips selanjutnya : Trade forex ibarat sniper handal!


EUR/USD Seakan Sedang Memberi Rentak Yang Lebih Ketara?

Matawang USD kembali membuat cubaan dalam mengekalkan takhta sebagai raja matawang selepas memperoleh sokongan daripada peningkatan hasil perbendaharaan 10 tahun Amerika Syarikat (AS).
Akan tetapi USD masih memperlihatkan pengumpulan data yang bercampur setelah penerbitan data NFP AS yang suram meskipun Federal Reserve (Fed) sudah bersedia melaksanakan langkah tapering.
Tumpuan pelabur kini akan terarah kepada penerbitan data harga pengguna di AS yang serba sedikit memungkinkan jangkaan bakal menyokong isyarat hawkish yang disampaikan oleh Fed baru-baru ini.

Sekali lagi harga pada carta pasangan matawang EUR/USD tampaknya hanya menguji paras halangan Moving Average 50 (MA50) pada sesi New York Isnin sebelum kembali memapar penyusutan semula.
Penyusutan tersebut juga dilihat masih lagi disekat oleh zon SBR (support become resistance) 1.13000 daripada terus melonjak untuk kembali menjunam sehinggalah telah pun melepasi trendline support.
 Faktor-faktor berkenaan secara tidak langsung berkemungkinan boleh mendorong pergerakan harga untuk kekal papar junaman yang mana pada hari ini (Selasa) harga seakan sedang membuat reversal.
Jikalau corak reversal yang dipaparkan itu valid, maka pelabur berkebarangkalian akan menjangkakan harga pada carta EUR/USD mungkin akan terus jatuh yang dijangka mencecah zon sokongan 1.12000.
Momentum yang lebih agresif pula bakal menyaksikan pergerakan harga menjejaki ke paras terendah sekitar 1.11900 yang kemudiannya paras terendah yang terbaharu mungkin akan mampu tercipta lagi.
Manakala sebaliknya jika harga kembali membuat kenaikan, zon SBR 1.13000 sudah semestinya bakal menjadi sasaran untuk dicapai setelah zon itu sering kali mengekang lonjakan harga daripada berlaku.
Demikian zon SBR yang seterusnya pada 1.14000 mungkin akan dijadikan sebagai zon yang akan diuji jika harga mampu menembusi zon SBR tersebut yang turut bakal memberi isyarat awal trend bullish.
Lihat gambar carta harga pasangan matawang EUR/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sesi Asia Menyaksikan Dagangan Yang Lebih Perlahan Dari Emas

Pasaran yang ditutup sempena cuti umum di China dan India meletakkan komoditi emas di dalam dagangan perlahan. Dalam pada itu, pasaran masih menantikan mesyuarat di antara Presiden China dan Amerika Syarikat yang dijadual akan diadakan di Florida.
Dalam sesi Asia, emas di Comex melonjak sebanyak 0.35 peratus kepada $1,258.45 satu troy ounce. sementara itu, niaga silver dan copper masing-masing menunjukkan peningkatan sebanyak 0.55 peratus dan 0.12 peratus.
Semalam, harga emas berada pada tahap yang agak kukuh pada Isnin selepas data ekonomi yang bercampur-campur memberi tekanan kepada matawang US Dollar. Kejatuhan US Dollar dikatakan berpunca daripada perbelanjaan pembinaan pada bulan Mac merosot dan aktiviti sektor pembuatan yang dilapor kurang memberangsangkan.
 Harga logam ini kekal berada dalam julat dagangan yang kecil apabila pelabur menunggu komen daripada beberapa pegawai Fed yang akan datang disamping data NFP yang bakal diumumkan pada Jumaat untuk menilai kemungkinan kenaikan kadar pada Jun.
Ketidaktentuan politik khususnya di Eropah telah menyumbang kepada 8 peratus kepada harga emas. Article 50 dalam proses rundingan Brexit, serta pilihanraya Perancis merupakan antara faktor terbesar yang membantu pengukuhan logam kuning dalam suku pertama tahun ini.
Adakah Data Inventori Nanti Cukup Kuat Untuk Meletakkan Komoditi Ini ditahap Tertinggi?


EUR/USD Tercorot Ke Paras Terendah Terbaru 5 Minggu

Mengejutkan pasaran apabila US dolar kembali mempamerkan pengukuhan yang lebih ketara pada dagangan Khamis semalam. Apa sebenarnya yang terjadi?
Pelabur menilai semula minit mesyuarat FOMC yang sebelum ini dinilai lebih bernada dovish dengan jangkaan untuk Federal Reserve (Fed) memperlahankan kenaikan kadar faedah.
Pelabur mula melihat peluang untuk Fed meneruskan kenaikan kadar yang agresif selepas data-data ekonomi Amerika Syarikat (AS) yang diterbitkan sebelum ini juga memberangsangkan.
Disokong oleh kenyataan oleh pegawai Fed, Presiden Fed St. Louis, James Bullard menyatakan beliau cenderung menyokong kenaikan kadar sebanyak 75 mata asas kali ketiga berturut-turut pada mesyuarat September.

Justeru, pergerakan harga pada carta harga pasangan mata wang EUR/USD menyaksikan kejatuhan lebih rendah harga mencatatkan paras terendah terbaru 5 minggu.
Harga telah mencatatkan penurunan harian sekitar 100 pips semalam setelah pergerakan harga yang mendatar di atas paras sokongan 1.01600 sejak Rabu lalu.
 Melepasi paras terendah 1.01200 yang dicecah pada Selasa lalu, penurunan harga sehingga penghujung sesi New York juga telah melepasi paras 1.0100 yang sebelum ini dijangka akan menjadi paras sokongan terbaru buat harga.
Bersambung pada sesi Asia pagi Jumaat, harga berlegar perlahan di bawah paras 1.0100 itu dengan jangkaan untuk menyambung penurunan lebih rendah.
Sasaran selanjutnya harga dilihat akan kembali menuju ke zon support utama pada paras pariti 1.0000 yang pernah diuji pada dagangan Julai lalu.
Namun pelabur juga berwaspada sekiranya berlaku aktiviti profit taking pada kebiasaan dagangan di penghujung minggu yang boleh membuatkan harga melantun meningkat semula.
Kenaikan harga di atas paras 1.01000 akan menguji semula paras 1.01600 sebelum isyarat perubahan trend harga seterusnya akan mendorong harga ke paras rintangan 1.02400 pula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Sebab Yen Turut Lemah Walaupun Dikategorikan Sebagai Matawang Safe-Haven

Dalam suasana pasaran berisiko atau sentimen risk-off, kebimbangan pelabur akan mendorong untuk aset safe-haven yang lebih selamat menjadi tarikan. Pelabur akan keluar dari pasaran yang berisiko tinggi oleh itu permintaan terhadap matawang safe-haven meningkat.
Namun, jika diperhatikan pergerakan harga bagi matawang Yen yang dikategorikan sebagai safe-haven, Yen gagal mengekalkan momentum pengukuhannya seperti sebelum ini.
Ini adalah kerana ekonomi Jepun sendiri turut terkesan oleh penularan wabak novel Coronavirus COVID-19.
Sektor perkilangan di Jepun merosot. Sektor perkhidmatan telah menguncup pada kadar terpantas hampir 6 tahun pada bacaan data bulan Februari. Ancaman wabak Coronavirus telah menolak ekonomi Jepun ke arah kemelesetan, dan telah mengurangkan keyakinan terhadap pemulihan domestik.
 Tekanan terhadap ekonomi ketiga terbesar dunia itu semakin meningkat semenjak beberapa minggu kebelakangan ini ekoran sentimen pengguna dan perniagaan memaparkan kejatuhan ekoran kemerosotan ekonomi China sebagai ekonomi terbesar Asia.
Bank of Japan (BOJ) telah menyatakan persediaan untuk lanjutan pelonggaran polisi bagi menyokong kestabilan ekonomi dan kewangan.
Perdana Menteri Jepun, Shinzo Abe dalam ucapannya menyebut bahawa Jepun telah bersedia dengan pakej rangsangan bertujuan untuk mengimbangi risiko di bawah bajet tambahan dalam belanjawan fiskal tahunan seterusnya.
Beliau turut menyatakan kerajaan akan mengambil langkah sewajarnya untuk memastikan penularan wabak COVID-19 tidak memberi kerosakan terlalu besar buat ekonomi Jepun.
Faktor-faktor tersebut telah menghadkan permintaan yang tinggi terhadap matawang Yen walaupun penularan wabak Coronavirus COVID-19 dilihat semakin buruk.


Kilauan Emas Nampak Semakin Nyata!

Harga emas sedikit meningkat pada Rabu serta bergerak dalam momentum stabil kerana kebanyakan pelabur meragui prospek kenaikan kadar pada mesyuarat FOMC minggu depan.
Emas bagi penghantaran Disember di Comex meningkat sebanyak 0.04% kepada $1,3224.20 satu troy ounce.
 Juga di Comex, copper futures tergelincir 0.05%. Negara asia merupakan pengguna tembaga terbesar di dunia yang meliputi hampir 40% penggunaan dunia pada tahun lepas.
Semalaman, harga emas meningkat lebih tinggi dalam tempoh 5 sesi pada Selasa berikutan US Dollar masih berada di bawah tekanan selepas komen yang suram mengenai prospek kenaikan kadar.

Aplikasi Ini Membantu Untuk Selamatkan Bumi?


Wilayah Kurdistan Semakin Tegang, Harga Minyak Mentah Naik

Harga minyak meningkat pada hari Khamis rentetan daripada peningkatan ketegangan yang berlaku di utara Iraq. Ditambah pula dengan gesaan wilayah Kurdistan untuk mencapai kemerdekaan.
Minyak mentah Brent, meningkat sebanyak 44 sen pada harga $58.01 setong pada jam 9.15 p.m. menghampiri paras tertinggi 26 bulan yang lalu iaitu $59.49 pada hari Selasa selepas sekatan saluran minyak oleh Turki daripada Kurdistan di Iraq ke luar negara.
Minyak mentah West Texas Intermediate (WTI) meningkat 45 sen pada harga $52.59 selepas mencapai paras tertinggi dalam tempoh 5 bulan iaitu $52.86 setong.
Referendum kemerdekaan Kurdistan pada hari Isnin menyebabkan Presiden Recep Tayyip Erdogan menyatakan Turki akan menutup sempadan dengan Irak bahagian utara dan menggunakan tentera bagi membendung tindakan Kurdish itu.
Turki berjanji pada hari ini bahawa mereka akan membuat rundingan dengan kerajaan terhadap eksport minyak mentah iaitu isu sekatan eksport minyak ke Baghdad, kata Perdana Menteri Iraq.
 Inventori minyak mentah jatuh 1.8 juta tong berdasarkan laporan Jabatan Tenaga US (EIA) minggu lepas berbanding jangkaan 4.3 juta tong.
Kilang penapisan minyak masih dalam proses pemulihan daripada ribut Harvey sebulan yang lalu meningkatkan permintaan dalam pasaran. Namun, bekalan gasolin telah meningkat diluar jangkaan dan bekalan hasil sulingan pula jatuh kurang daripada jangkaan.
Justeru EIA pada awal bulan ini meningkatkan unjuran permintaan minyak global pada tahun 2017 kepada 1.6 juta tong sehari daripada 1.5 juta tong sehari rentetan pertumbuhan permintaan di U.S dan Eropah yang melebihi jangkaan.
Namun, pengeluaran minyak mentah U.S meingkat kepada 9.55 juta tong sehari minggu lepas, lebih tinggi daripada tempoh sebelum Taufan Harvey.
Hal ini dilihat menganggu usaha Organsiasi Negara Pengeskport Minyak (OPEC) dan pengeluar utama lain yang ingin menolak harga minyak lebih tinggi dengan menghadkan pengeluaran, kerana harga yang tinggi mendorong peningkatan pengeluaran minyak di US.


Susah Hati Pelabur Tenung Harga Merangkak Di Carta GBP/USD

Pergerakan mata wang US dolar kekal suram pada dagangan sesi Asia bersambung ke sesi Eropah semalam (Selasa), namun pada sesi New York menyaksikan sedikit pengukuhan raja mata wang tersebut berbanding beberapa mata wang utama yang lain termasuklah Pound.
Walaupun Pound masih paparkan prestasi suram, namun dilihat bergerak lebih berbanding berbanding US dolar yang masih suram ekoran pelabur sedang berwaspada menantikan terbitan data inflansi Amerika Syarikat (AS) yang dijangkakan menyusut sedikit untuk bacaan Julai.
Ramalan bacaan data tersebut telah menambah petunjuk bahawa Federal Reserve (Fed) berkemungkinan akan meneruskan kenaikan kadar faedah yang agresif buat kali ketiganya sebanyak 75 mata asas pada mesyuarat September setelah data pekerjaan NFP yang diterbitkan minggu lalu juga memberangsangkan.
Sementara, mata wang Pound pula dilihat terkesan oleh tempias isu sekatan minyak Rusia ke atas saluran paip Druzhba yang bakal mengancam industri tenaga di Eropah termasuk di UK.
Disebabkan itu, kerajaan United Kingdom (UK) juga dilihat bakal bersedia menghadapi ancaman kekurangan bekalan tenaga untuk industri dan pengguna pada musim sejuk nanti.

Melihatkan pergerakan harga pada carta pasangan GBP/USD semalam, harga memaparkan kenaikan ke paras sekitar 1.21300 namun berundur semula di bawah paras 1.21000 dan kemudiannya dilihat berlegar mendatar di sekitar paras 1.20700 pada penghujung sesi New York.
 Bersambung pada sesi Asia pagi ini (Rabu), harga masih lagi bergerak mendatar dan dilihat berlegar di bawah paras halangan Moving Average 50 (MA50) pada rangka masa 1 jam di carta GBP/USD yang menunjukkan isyarat bearish buat harga.
Sekiranya penurunan harga berlaku pada dagangan hari ini, harga dilihat bakal menguji paras support 1.20000 yang sebelum ini menyaksikan lantunan semula harga ketika terjunan pada Jumaat lalu.
Penurunan yang lebih rendah melepasi zon tersebut bakal diteruskan sehingga ke paras tumpuan 1.19400 atau 1.18800 bagi mencatatkan paras terendah terbaru 3 minggu.
Sebaliknya jika harga melonjak semula, halangan 1.21000 bakal diuji sebelum harga meneruskan peningkatan melepasi halangan MA50 untuk isyarat perubahan trend bullish pada carta harga.
Kenaikan harga yang lebih tinggi bakal menguji semula paras halangan resistance 1.22000 yang menjadi zon tumpuan minggu lalu sebelum kenaikan yang dijangka diteruskan bakal mencapai ketinggian pada zon 1.23000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tak Sangka Makin Teruk! Apa Dah Jadi Pada Inflasi China?

Sebelum data inflasi Amerika Syarikat dikeluarkan minggu ini, pelabur terlebih dahulu diperlihatkan dengan data inflasi dari ekonomi gergasi kedua dunia, China.
Mengecewakan, indeks harga pengguna (CPI) China mencatatkan bacaan sifar atau tidak berubah pada bulan Jun, menandakan kadar paling lemah sejak harga jatuh pada Februari 2021.
Inflasi teras, yang tidak termasuk kos makanan dan tenaga pula perlahan kepada 0.4% pada bulan lepas daripada 0.6% yang dicatatkan pada bulan Mei.
Lebih mendukacitakan pelabur adalah harga pengeluar (PPI) atau factory-gate price jatuh lebih jauh ke paras terendah tujuh tahun dengan jatuh 5.4% daripada tahun sebelumnya.
 Kedua-dua indikator menambah bukti bahawa pemulihan di China semakin lemah, di mana kebimbangan terhadap deflasi mempengaruhi keyakinan.
Ia juga akan mendorong lebih banyak spekulasi tentang kemungkinan rangsangan oleh pihak berkuasa untuk memajukan pemulihan ekonomi.
Susulan daripada data yang lemah itu, mata wang komoditi diperdagangan lebih rendah pada sesi Asia hari ini.
Dolar Aussie dan New Zealand masing-masing didagangkan susut kira-kira 0.4% berbanding greenback untuk didagangkan sekitar harga 0.6665 dan 0.6185 pada waktu penulisan.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Pergerakan Matawang Berhati-hati, Tumpuan Terarah Pada Rundingan Dagangan

Ketidakpastian terhadap rundingan dagangan antara AS dan China menyelubungi pasaran dengan matawang dolar Amerika diniagakan berhati-hati di samping pelabur menunggu hasil rundingan yang akan diadakan di Washington.
Secara keseluruhan, USD mengukuh pada sesi dagangan di Asia tetapi bergerak pada jajaran kecil dengan peniaga memantau perkembangan berhubung rundingan perdagangan yang akan memacu sentimen pasaran.
China bersedia untuk menandatangani perjanjian merangkumi perkara-perkara tertentu yang dipersetujui oleh kedua-dua pihak namun tidak akan membincangkan komitmen untuk mereformasi dasar perindustrian Cina atau subsidi kerajaan.
Sementara itu, dagangan kiwi melonjak apabila New Zealand mencatatkan lebihan fiskal terbesar sejak 2008 iaitu meningkat sebanyak $2 bilion kepada $7.5 bilion bagi tahun fiskal berakhir pada 2020, dengan hutang bersih kerajaan menurun kepada 19.2%.
 Hasilnya, kerajaan berupaya untuk mengurangkan tekanan ke atas ekonomi negara kerana secara ringkasnya dasar fiskal dan dasar monetari dapat membantu Reserve Bank of New Zealand (RBNZ) mengelak daripada jatuh ke dalam perangkap polisi kadar faedah sifar.
Pasangan EUR/USD berlegar-legar di sekitar angka 1.1000 dalam tiga hari berturut-turut namun tetap ditutup pada paras sekitar 1.0970. Data Jerman yang lemah menghalang minat spekulatif daripada membeli mata wang tersebut.
Selain itu, mata wang pound masih di bawah tekanan Brexit berikutan cadangan PM Johnson untuk menetapkan sempadan di pulau Ireland ditolak oleh Kesatuan Eropah (EU) dan UK kesuntukan masa untuk tampil dengan pelan cadangan baru menjelang Sidang Kemuncak EU pada 17 Oktober.
Sementara itu, beralih pula ke dagangan mata wang safe haven, yen susut berbanding dolar USD pada sesi tengahhari di AS dengan USD meraih keuntungan dengan meningkat ke tahap tertinggi hari ini di tengah-tengah ketidakpastian menyelubungi pasaran.


6 Berita Data Ekonomi Penting Tumpuan Pasaran Minggu Ini (10-14 Mei 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Inflasi China (Selasa 9.30 Pagi): Indeks harga pengguna tahunan yang diterbitkan untuk bulan April di China akan menjadi tumpuan bagi pelabur mendapatkan petunjuk kesihatan ekonomi kedua terbesar dunia itu. Bacaan data dijangka meningkat lebih tinggi berbanding angka sebelumnya.
Data Tinjauan ZEW Sentimen Ekonomi Eropah (Selasa 5.00 Petang): Tinjauan ekonomi Eropah kekal mencatatkan bacaan yang positif sejak penghujung tahun lalu memberi isyarat pemulihan ekonomi yang baik. Data yang meningkat akan menyokong dagangan Euro di awal minggu.
 Data Keluaran Dalam Negara Kasar UK (Rabu 2.00 Petang): Bacaan awal bagi pertumbuhan KDNK di UK untuk suku pertama tahun ini akan diberi perhatian. Pasaran menjangkakan pertumbuhan yang menguncup dengan tekanan yang dihadapi UK walaupun ekonomi telah dibuka semula.
Data Inflasi AS (Rabu 8.30 Malam): Trend kenaikan kadar inflasi di Amerika Syarikat bakal berakhir dengan jangkaan penurunan pada indeks harga pengguna untuk bulan April. Menjadi tumpuan bank pusat, Federal Reserve (Fed) masih mengekalkan pelonggaran polisi dalam usaha menyokong pemulihan ekonomi.
Minit Mesyuarat Bank Pusat Eropah (Jumaat 7.30 Malam): European Central Bank (ECB) bakal menerbitkan minit mesyuarat April dan butiran akan diteliti pelabur untuk petunjuk polisi akan datang selepas bank pusat kekal bernada dovish.
Data Jualan Runcit AS (Jumaat 8.30 Malam): Kadar jualan runcit di Amerika Syarikat telah melonjak pada Mac kepada 9.8%, namun bacaan untuk April dijangka akan lebih rendah semula ke paras 1.0%. Jualan runcit teras juga dijangka turut susut semula.


Penurunan AUD/USD Di Sesi Asia Akan Berterusan?

Pada dagangan Selasa, mata wang komoditi dilihat bergerak lemah di sesi Asia sementara US dolar pamerkan pengukuhan didorong oleh kenaikan pada hasil perbendaharaan Amerika Syarikat (AS).
Selepas penurunan minggu lalu, hasil perbendaharaan AS kembali meningkat dan semakin menghampiri semula ke paras 1.70%.
Dolar Australia susut lebih rendah apabila data ekonomi China yang merupakan rakan dagang utamanya gagal paparkan bacaan yang memberangsangkan yang diterbitkan pada sesi Asia pagi ini.
Sementara tumpuan pada data inflasi AS untuk dagangan US dolar, pelabur juga berwaspada menjelang laporan data pekerjaan Australia yang akan diterbitkan pada Rabu untuk pergerakan dolar Aussie.
Pergerakan harga pada carta pasangan AUD/USD pagi ini dilihat pamerkan penurunan setelah kenaikan pada awal sesi menguji paras rintangan Moving Average 50 (MA50) pada rangka masa 1 jam untuk isyarat trend bearish.
Penurunan harga walau bagaimanapun perlahan di sekitar paras 0.76000 yang menjadi paras sokongan buat harga sejak minggu lalu.
 Jika penurunan lebih rendah diteruskan, zon support di atas paras 0.75300 dilihat menjadi paras tumpuan dan pelabur akan menilai reaksi harga pada zon tersebut.
Namun, sekiranya harga berjaya pamerkan lonjakan semula, zon rintangan di atas paras 0.76500 dilihat akan menjadi zon harga yang perlu diuji.
Kenaikan lebih tinggi dilihat akan mensasarkan paras ketinggian pada 0.77500 yang menjadi rintangan pada dagangan sebelum ini.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Perkembangan Penting Matawang AUD dan USD Yang Semua Trader Mesti Tahu!

US Dollar kembali menyusut pada hari Khamis selepas kebanyakan pelabur beranggapan bahawa pendirian Fed yang kurang agresif agak mengecewakan pasaran. Dalam masa yang sama, Dollar Australia bangkit sejurus selepas negara itu mengumumkan lebihan dagangan bagi bulan lepas.
Aussie menambah sekitar 0.6 peratus kepada $0.7620 selepas mendaki puncak tertinggi sejak November 2016.
Data dari Biro Perangkaan Australia menunjukkan lebihan dagangan sebanyak A$3.51 Billion ($2.68 Billion) pada bulan Disember.
Fed sebelum ini memberi pandangan yang agak yakin terhadap ekonomi AS pada mesyuarat pertamanya sejak Donald Trump mengambil alih jawatan Presiden AS. Matawang ini juga meningkat dalam sekelip mata disamping komen Fed yang menyatakan bahawa inflasi kekal pada tahap rendah.
 US Dollar Index yang mengukur kekuatan US Dollar berbanding enam matawang utama yang lain kali terakhir dinilai pada 99.607.
Berbanding Yen, US Dollar menyusut sebanyak 0.2 peratus, meningkat sedikit dari paras dagangan semalam.
Fed buat masa ini kekal dengan pendirian untuk tidak memberikan apa apa isyarat mengenai kenaikan kadar. Namun, institusi ini berpandangan bahawa sektor pekerjaan kekal kukuh dan keyakinan terhadap ekonomi semakin meningkat.
Dalam masa yang sama, pasaran kekal bimbang mengenai sebarang komen dan pendirian Trump yang bakal mengubah corak pasaran pada masa akan datang.
Emas Melakukan Sedikit Terjunan Sejurus Selepas Pengumuman Dasar Terkini oleh Fed


Analisis GOLD – Emas Bakal Pulih Ke $2,000 Atau Jatuh Cecah $1,900?

Dagangan emas suram pada penghujung minggu lalu apabila gagal untuk pamerkan pemulihan di sesi terakhir.
Data indeks perbelanjaan peribadi pengguna Amerika Syarikat (AS) yang diterbitkan meningkat telah menyokong pengukuhan US dolar yang menekan semula harga jatuh di sesi New York.
Kini pelabur sedang berhati-hati untuk menilai kesan perkembangan perjanjian siling hutang AS yang berjaya dicapai terhadap pergerakan harga emas semasa.
Reaksi lebih jelas berkemungkinan akan dapat dilihat untuk beberapa sesi lagi berikutan bank-bank masih ditutup pada Isnin.
Carta harga XAU/USD yang mengukur nilai emas berbanding US dolar memperlihatkan cubaan kenaikan harga pada Jumaat lalu di sesi Asia.
Namun, harga gagal melepasi halangan Moving Average 50 (MA50) pada rangka masa 1 jam di carta XAU/USD tersebut sebelum menyusut semula di bawah paras 1950.00.
 Paras 1940.00 dilihat menjadi sokongan semasa buat harga, namun jika harga meneruskan lagi penurunan minggu ini, paras tersebut bakal dilepasi.
US dolar jika kekal kukuh bakal mengheret harga emas jatuh ke paras terendah terbaru 11 minggu dengan sasaran terbaru untuk harga menuju paras tumpuan 1900.00.
Sementara, jika harga berjaya melonjak di atas paras 1950.00 semula, halangan MA50 juga akan ditembusi dan akan menjadi petanda untuk harga berubah arah.
Kenaikan lebih tinggi akan dijangkakan menuju zon rintangan minggu lalu pada 1980.00 sebelum kenaikan diteruskan mencapai paras penting pada 2000.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AUD/USD Pecut Ke Atas Dulu Sebelum Terjun Hingga 130 Pips!

Harga pada carta pasangan mata wang AUD/USD menjunam sehingga 130 pips!
Situasi penurunan harga ini dijangka akan berterusan bersambung sehingga dagangan minggu hadapan selepas pelabur meramalkan pengukuhan lanjut US dolar susulan data inflasi Amerika Syarikat (AS) diterbitkan kukuh ke paras tertinggi 40 tahun.
Meneliti pergerakan harga pada carta AUD/USD semalam, harga telah memberi reaksi awal pada penerbitan data inflasi AS di mana pengukuhan awal US dolar menekan harga dari paras ketinggian 0.72000 sehingga ke paras 0.71500.
Namun situasi berubah kemudiannya apabila kejutan penyusutan ketara US dolar yang melonjakkan harga tinggi sehingga mencapai paras ketinggian sekitar 0.72500 dalam masa beberapa jam selepas itu.
Belum lagi reda dengan pergerakan mengejut harga tersebut, harga sekali lagi berpatah arah untuk menjunam semula di pengujung sesi New York dan penurunan kekal bersambung sehingga sesi Asia dan Eropah pada Jumaat.
Setakat jam 3 petang waktu tempatan, harga telah susut menuju zon tumpuan pada 0.71000 dengan momentum pengukuhan yang berpihak kepada US dolar.
Pelabur bakal menjangkakan US dolar bakal mendominasi semula dalam pasaran dengan lonjakan kadar inflasi yang memberi gambaran lebih jelas untuk Federal Reserve (Fed) meneruskan langkah pengetatan polisi.
 Penurunan harga bakal dijangkakan melepasi paras 0.71000 untuk menuju sehingga paras 0.70000 atau paras sokongan 0.69700.
Sekiranya harga membuat kenaikan pula, zon sekitar 0.71800 dilihat akan menjadi rintangan buat harga.
Kenaikan harga juga perlu melepasi paras halangan Moving Average 50 (MA50) pada rangka masa 1 jam yang turut berada di zon tersebut untuk memberi isyarat perubahan trend bullish jika berjaya melepasinya.
Kenaikan lebih tinggi akan kembali menguji puncak harga dicapai semalam sebelum meneruskan kenaikan ke paras tumpuan sekitar 0.72800 hingga 0.73000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – NFP Belum Keluar, Emas Sudah Jatuh Tergolek

Pergerakan harga XAU/USD yang mengukur nilai emas berbanding USD tampaknya kekal meneruskan penurunan yang mana pada kali ini telah menepati jangkaan untuk mencecah zon sokongan 1760.00.
Namun harga emas dilihat seakan sedang membuat percubaan untuk mendaki pada penghujung sesi dengan membuat kenaikan sekitar 150 pips yang terus bersambung ke sesi dagangan hari ini (Jumaat).
Akan tetapi kenaikan itu nampaknya tidak dapat bertahan lebih lama selepas pergerakan harga emas membuat penurunan semula dan kekal bergerak di bawah paras halangan Moving Average 50 (MA50).
Kenyataan Federal Reserve (Fed) yang ingin mengambil langkah dalam mempercepatkan peningkatan kadar faedah terus menjadi asbab untuk menjawab kenapa dolar greenback mampu terus mengukuh.
Dalam pada itu, kebimbangan yang melanda di seluruh dunia akibat penularan varian baharu Covid-19 Omicron telah menyebabkan pasaran bersedia untuk lebih meningkatkan pegangan tunai.
Hal terbabit sama sekali telah memberi kesan kepada dagangan emas untuk memperoleh permintaan meskipun hasil perbendaharaan 10 tahun Amerika Syarikat (AS) telah menyusut di bawah paras 1.50%.
 Yang mana sudah semestinya zon sokongan 1760.00 akan kekal menjadi tumpuan menjelang terbitan laporan data NFP AS pada malam ini sama ada zon itu mampu memacu lonjakan ataupun sebaliknya.
Manakala pelabur berkemungkinan bakal menilai kepada zon sokongan pada 1740.00 jika harga emas terus menjunam yang sama sekali juga akan mengekalkan trend bearish sejak pertengahan November.
Pun begitu tidak mustahil untuk pergerakan harga emas mampu menterjemahkan kejutan, yang mana zon SBR (support become resistance) 1780.00 dijangka bakal menjadi zon awal yang akan diuji dahulu.
Sudah tentunya para pelabur akan menantikan reaksi pada zon tumpuan pada 1800.00 untuk digapai dan ia juga merupakan zon rintangan ketika ini yang sering menyekat harga daripada kekal melonjak.
Lihat gambar carta harga XAU/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Adakah EUR/USD Akan Kekalkan Momentum Lonjakan 80 Pips Semalam?

Pasaran menyaksikan pergerakan volatile harga pada dagangan pasangan matawang EUR/USD semalam. Seperti yang dijangkakan pada analisis semalam, harga telah mencecah penurunan ke paras support MagicS3 pada indicator Moshed Magic Line dengan merekodkan paras terendah sejak Mei 2017.
Penurunan harga adalah didorong oleh bacaan data ekonomi pada zon Eropah yang dikeluarkan semalam khususnya melibatkan data PMI perkhidmatan dan perkilangan di Perancis dan Jerman yang bercampur-campur.
Namun matawang anti-USD tersebut kembali melonjakkan harga pada EUR/USD berikutan faktor kelemahan pada nilai dagangan USD dalam pasaran semasa selain faktor aktiviti pengambilan keuntungan pada posisi yang terdahulu.
Selain itu juga, dagangan Euro dijangka akan terus berisiko ekoran pilihanraya parlimen Eropah yang telah bermula semalam dengan keputusan pilihanraya dijangka diumumkan pada hujung minggu ini.
Pergerakan harga pada EUR/USD melihatkan lonjakan sekitar 80 pips dari paras terendah pada 1.11060 sehingga ke paras 1.11870 yang merupakan zon SBR (support become resistance).
Pergerakan harga mula mendatar pada zon SBR tersebut dan dagangan yang bersambung hari ini dilihat meneruskan kenaikan lebih tinggi menuju ke paras resistance 1.1210 (MagicR1) pada indicator Moshed Magic Line hari ini.
 Jika harga berjaya meneruskan kenaikan lebih tinggi, jangkaan kenaikan harga akan kembali menguji zon resistance pada sekitar 1.12700 dengan mencatatkan kenaikan hampir 90 pips dari paras SBR 1.11800.
Namun jika harga kembali membuat penurunan semula, harga dijangka akan kembali menguji paras support pada 1.1129 (MagicS1) sebelum meneruskan penurunan untuk terus mencatatkan paras terendah yang baru pada tahun ini.
Lihat gambar chart pasangan matawang EUR/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.1129, 1.1077, 1.1048.
Paras resistance: 1.1210, 1.1239, 1.1292.


9 Berita Forex Penting Tumpuan Pasaran Minggu Ini (13-17 Julai 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Pertumbuhan KDNK UK (Selasa 2.00 Petang): Penganalisis menjangkakan untuk bacaan pertumbuhan GDP di UK akan meningkat ke paras 5.0% untuk bulan Mei selepas mencatatkan kejatuhan sehingga -20.4% pada bacaan sebelumnya akibat prestasi ekonomi yang merosot.
Data Inflasi AS (Selasa 8.30 Malam): Kadar inflasi di Amerika Syarikat telah mencatatkan penurunan untuk 3 bulan berturut-turut sehingga Mei. Namun, bacaan pada bulan Jun dijangkakan untuk meningkat ke paras positif semula selepas fasa pemulihan ekonomi.
Mesyuarat Polisi BOJ (Rabu, Sesi Asia): Bank pusat Jepun dijangkakan akan terus mengekalkan kadar faedah tidak berubah di paras 0.10%. Pelabur akan memberi tumpuan terhadap nada kenyataan susulan oleh bank pusat.
Data Inflasi UK (Rabu 2.00 Petang): Kadar inflasi di UK telah pamerkan penurunan untuk 4 bulan berturut-turut namun masih di paras yang positif dengan bacaan terbaru pada 0.5% untuk Mei. Bacaam terbaru untuk Jun dijangka kekal tidak berubah.
 Mesyuarat Polisi BOC (Rabu 10.00 Malam): Bank pusat Kanada dijangkakan untuk mengekalkan kadar faedah di paras terendah 0.25% tidak berubah pada mesyuarat yang terbaru. Ekonomi Kanada sedang dalam fasa pemulihan dan pelabur akan melihat unjuran oleh bank pusat terhadap ekonomi semasa.
Data Pekerjaan Australia (Khamis 9.30 Pagi): Ekonomi Australia telah mencatatkan kehilangan 227,000 pekerjaan pada Mei lebih buruk berbanding jangkaan. Namun, penganalisis menjangkakan untuk angka bacaan melonjak sekitar 100,000 pertambahan semula untuk Jun. Kadar pengangguran pula diramalkan sedikit meningkat kepada 7.2% daripada 7.1% sebelumnya.
Data Pertumbuhan KDNK China (Khamis 10.00 Pagi): Ekonomi China menyusut 6.8% pada suku tahun pertama ekoran impak pandemik Coronavirus. Bacaan lebih baik diramalkan untuk bacaan pertumbuhan ekonomi suku kedua bagi ekonomi kedua terbesar dunia itu.
Mesyuarat Polisi ECB (Khamis 7.45 Malam): European Central Bank (ECB) telah mengekalkan kadar faedah di paras 0.00% pada mesyuarat lalu dan pada minggu ini keputusan yang sama masih dijangkakan. Pelabur akan melihat kenyataan susulan bank pusat selepas ekonomi Eropah terus berdepan tekanan.
Data Jualan Runcit AS (Khamis 8.30 Malam): Selepas bacaan yang melonjak dicatatkan pada bulan Mei, jualan runcit di Amerika Syarikat untuk bulan Jun dijangka sedikit menurun namun masih di paras yang positif sekitar 4.6% berbanding 17.7% sebelumnya.


Sentimen Pasaran Kembali Berisiko, Laporan Pekerjaan Australia Catat Bacaan Mengejutkan

Sesi pasaran Asia pada Khamis dimulakan dengan suasana dagangan yang kembali berisiko menyaksikan matawang safe-haven Yen meneruskan kenaikan sejak sesi sebelumnya berikutan kebimbangan pelabur terhadap tanda-tanda kemerosotan ekonomi global.
Selain Yen, Swiss franc dan juga dagangan emas turut mencatatkan kenaikan ekoran pelabur yang beralih ke arah aset safe-haven selepas lengkungan pada graf hasil pulangan Amerika Syarikat telah bergerak berpatah arah untuk pertama kali dalam tempoh 12 tahun sementara saham-saham Amerika Syarikat turut merudum.
Beberapa penganalisis beranggapan pembalikan pada lekungan hasil pulangan tersebut memberi petunjuk bahawa ekonomi Amerika Syarikat sedang menuju ke arah kegawatan.
Sentimen pasaran juga dipengaruhi oleh data ekonomi China dan Jerman yang mengecewakan semalam menunjukkan kesan buruk yang berlarutan disebabkan oleh implikasi perang dagang AS-China dan menjejaskan antara dua negara pengeksport penting dunia itu.
Harga minyak mentah juga turut mengalami kejatuhan ketara pada sesi dagangan semalam ekoran sentimen pasaran yang kembali berisiko selain terkesan oleh faktor ketegangan di Timur Tengah dan juga konflik di Iran.
 Pound Sterling pula mencatatkan sedikit peningkatan pada sesi Eropah semalam disokong oleh data inflasi yang meningkat untuk Julai, namun kembali didagangkan lemah berikutan kebimbangan utama pelabur masih terarah pada risiko Brexit.
Bagi matawang dolar Australia, sesi pasaran Asia hari ini memaparkan bacaan data bagi laporan pekerjaan di Australia.
Kadar pertambahan pekerjaan untuk bulan Julai mencatatkan angka yang melonjak dengan jumlah 41,100 pekerjaan jauh mengatasi jangkaan kenaikan pada 14,200 berbanding kadar peningkatan hanya 500 pekerjaan pada bulan sebelumnya.
Sementara kadar pengangguran di Australia masih kekal di paras 5.2% tidak berubah seperti bacaan sebelum ini seperti yang dijangkakan pasaran.
Dagangan Aussie melonjak susulan laporan pekerjaan diterbitkan dan pelabur dijangka akan mengambil peluang keuntungan selepas penurunan semalam ekoran sentimen pasaran yang masih berisiko.


13 Berita Forex Penting Tumpuan Pasaran Minggu Ini (18-22 Mac 2019)

Berikut adalah sebahagian daripada data-data ekonomi yang akan menjadi tumpuan pasaran sepanjang minggu ini.
Minit Mesyuarat Polisi Monetari Australia (Selasa 8.30 Pagi): Laporan terperinci dalam mesyuarat terbaru bank pusat Australia, memberi gambaran terhadap kesihatan ekonomi semasa dan boleh mempengaruhi keputusan terhadap kenaikan kadar pada masa akan datang.
Data Indeks Purata Pendapatan di Eropah (Selasa 5.30 Petang): Data yang memaparkan purata pendapatan dalam tempoh tiga bulan ini akan turut menberi petunjuk terhadap kadar inflasi. Jangkaan bacaan pada data kali ini sedikit menurun kepada 3.2% berbanding 3.4% pada bacaan sebelumnya.
Data Sentimen Ekonomi Eropah Tinjaun ZEW (Selasa 6.00 Petang): Pasaran menjangkakan bacaan data kekal berada di paras yang lemah berikutan faktor kelemahan pada data pesanan kilang di samping ketidaktentuan pada perkembangan Brexit.
Data Indeks Harga Pengguna UK (Rabu 5.30 Petang): Data yang mengukur kadar inflasi di UK untuk bacaan bulan Februari dijangka masih kekal di paras 1.8% seperti bacaan pada bulan sebelumnya yang turun dari paras 1.9%.
Penetapan Kadar Faedah FOMC (Khamis 2.00 Pagi): Federal Open Market Committee (FOMC) akan bermesyuarat untuk menentukan kadar faedah yang bakal ditetapkan selain melihat kepada unjuran ekonomi dan petunjuk kepada keputusan kadar pada masa akan datang. Jangkaan kadar faedah di AS akan dikekalkan di paras 2.50% jika dilihat berdasarkan pada pertumbuhan ekonomi global yang perlahan serta ketidaktentuan dalam pasaran kewangan semasa.
Kadar Pertumbuhan GDP New Zealand (Khamis 5.45 Pagi): Data keluaran dalam negeri kasar (KDNK) di New Zealand untuk bacaan suku terakhir tahun lalu dijangka akan mencatatkan angka yang meningkat ke paras 0.6% berbanding 0.3% pada bacaan suku tahun sebelumnya.
 Laporan Data Pekerjaan Australia (Khamis 8.30 Pagi): Kadar pertambahan pekerjaan di Australia pada bulan Februari dijangka mencatatkan peningkatan sekitar 15,200 orang dan lebih rendah berbanding bacaan 39,100 pertambahan pada bulan sebelumnya. Kadar pengangguran pula dijangka kekal tidak berubah di paras 5.0%.
Penetapan Kadar Faedah di Switzerland (Khamis 4.30 Petang): Bank pusat Switzerland dijangka akan terus mengekalkan kadar faedah yang rendah seperti sebelum ini di paras -0.75% di mana paras tersebut kekal tidak berubah sejak awal 2015 yang lalu.
Data Jualan Runcit UK (Khamis 5.30 Petang): Kadar jualan di UK untuk bulan Februari dijangka merosot dari paras 1.0% pada bacaan sebelum ini turun kepada -0.4% dan bakal menambahkan lagi tekanan terhadap dagangan GBP yang sedang dilanda kebimbangan isu Brexit.
Penetapan Kadar Faedah di UK (Khamis 8.00 Malam): Bank pusat England akan bermesyuarat dan membuat keputusan untuk menetapkan kadar faedah. Jangkaan kadar faedah pada kali ini masih dikekalkan di paras 0.75% sejak dinaikkan pada penetapan Ogos tahun lalu.
Data PMI Perkilangan di Jerman (Jumaat 4.30 Petang): Sesi pasaran Eropah pada Jumaat akan menyaksikan data perkilangan PMI pada zon Eropah khususnya di Jerman sebagai ekonomi terbesar dalam zon tersebut. Kenaikan pada bacaan ekonomi berkemungkinan akan mengurangkan faktor risiko terhadap pertumbuhan ekonomi yang menjadi kebimbangan sebelum ini.
Data Indeks Harga Pengguna di Kanada (Jumaat 8.30 Malam): Jangkaan untuk data inflasi di Kanada akan dikemaskini semula selepas melihat kepada data jualan borong, namun bacaan IVEY positif dengan bacaan data pada sektor buruh yang meyakinkan.
Data Jualan Rumah Sedia Ada di Amerika Syarikat (Jumaat 10.00 Malam): Jangkaan data adalah meningkat untuk jualan rumah sedia ada, namun penurunan jualan yang agak besar pada data jualan rumah baru berkemungkinan akan turut mempengaruhi bacaan data pada kali ini.


Perbelanjaan Pengguna di Amerika Meningkat, USD Menguat Sejak Pukul 8.30 Malam

US dollar menguat pada pukul 8.30 malam selepas daripada pengumuman data inflasi Amerika Syarikat untuk bulan April menunjukkan isyarat bahawa pertumbuhan ekonomi mula mendapat momentum pada awal suku kedua.
Perbelanjaan pengguna yang mewakili hampir 70% daripada ekonomi Amerika Syarikat melonjak sebanyak 0.6% pada bulan lalu, iaitu peningkatan terbesar dalam tempoh lima bulan. Bacaan ini juga melebihi jangkaan kenaikan 0.4%.
 Harga terus merekodkan peningkatan di mana bacaan teras perbelanjaan penggunaan peribadi (core-PCE) yang tidak mengambilkira harga makanan dan tenaga meningkat 0.2% (MoM) untuk bulan ketiga berturut-turut. Bacaan tahunan (YoY) pula merekodkan kenaikan 1.8%, kini hampir dengan sasaran inflasi The Fed 2%.
Penganalisis meramalkan sasaran inflasi Federal Reserve akan dapat dicapai dalam tempoh beberapa bulan akan datang. Bank pusat Amerika Syarikat itu juga dijangka akan menaikkan kadar faedah pada Jun.
Dalam data sama, bacaan pendapatan peribadi meningkat 0.3% selepas daripada kenaikan 0.2% pada bulan Mac. Secara keseluruhan, data pada hari ini dilihat akan memberi tekanan kepada peningkatan inflasi di masa akan datang seterusnya membuka jalan untuk kadar faedah The Fed dinaikkan secara beransur-ansur.


Analisis Teknikal GBP/JPY – Timeframe H1 – 19/11/2018

Pergerakan harga pada chart pasangan matawang GBP/JPY pada dagangan Jumaat lalu dilihat mendatar setelah penurunan ketara harga pada dagangan hari sebelumnya semasa matawang Sterling merosot setelah Setiausaha Brexit, Dominic Raab meletak jawatan. Dengan Yen yang turut didagangkan lemah, harga yang cuba untuk membuat kenaikan ke arah Magic Pivot kembali menurun semula sebelum menutup sesi dagangan untuk minggu lalu sekitar paras 144.700.
Pada sesi pasaran Asia hari ini, harga masih didagangkan mendatar sejak permulaan sesi di sekitar paras harga ditutup pada minggu lalu. Namun harga dilihat cuba membuat kenaikan pada awal sesi pasaran Eropah dan menguji paras Magic Pivot 144.913 setakat jam 3.45 petang hari ini. Jika harga berjaya mengekalkan kenaikan yang dilakukan, harga dilihat akan meneruskan kenaikan menuju ke paras resistance terhampir iaitu pada paras 145.241 (MagicR1). Kemudiannya, harga akan membuat kenaikan menuju pula ke paras resistance 145.763 (MagicR2) yang merupakan paras Magic Pivot pada Jumaat lalu di mana dijangka akan menjadi paras tumpuan harga pada chart GBP/JPY. Dan sekiranya harga masih meneruskan momentum kenaikannya, harga bakal menguji paras 146.091 (MagicR3) yang berkemungkinan akan menjadi paras SBR (support become resistance) yang baru pada chart GBP/JPY.
Namun, jika harga gagal membuat kenaikan lebih tinggi dari paras Magic Pivot hari ini, berkemungkinan harga akan turun kembali menguji paras support 144.391 (MagicS1) yang diuji harga pada dagangan Khamis lalu. Sekiranya harga berjaya menembusi paras tersebut, harga bakal mencari paras lower low yang baru menuju ke paras support 144.063 (MagicS2) terlebih dahulu dan kemudiannya dijangka akan meneruskan lagi penurunan sehingga ke paras sekitar 143.541 (MagicS3).
 Terus ikuti perkembangan rundingan Brexit pada minggu ini dan juga sentimen semasa dalam pasaran yang turut mempengaruhi pergerakan harga pada chart GBP/JPY. Jadikan indicator Moshed Magic Line sebagai indicator tambahan tetap dalam setiap analisis teknikal anda untuk membantu anda mengawal risiko dalam setiap posisi dagangan khususnya pada chart GBP/JPY.

Paras support: 144.391, 144.063, 143.541.
Paras resistance: 145.241, 145.763, 146.091.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Turun Lagi, Inflasi Malaysia Paling Rendah 1 Tahun!

Malaysia terus menyaksikan penurunan dalam kadar inflasi pada bulan April dengan catatan 3.3% daripada 3.4% yang direkodkan pada Mac.
Ini sekali gus menunjukkan bahawa bacaan inflasi turun ke paras terendah sejak Mei 2022 atau hampir satu tahun, setelah turun dari puncak 4.7% yang dicatatkan pada bulan Ogos.
Sementara itu, inflasi teras (tidak termasuk harga makanan segar dan barangan yang dikawal oleh kerajaan) mencatatkan peningkatan 3.6%, turun daripada 3.8% pada bulan sebelumnya.
Antara penyumbang utama kepada penurunan itu adalah kenaikan harga yang lebih perlahan bagi kedua-dua kategori makanan dan pengangkutan.
 Berikut merupakan perincian lanjut mengenai inflasi pada bulan April:

Makanan dan minuman bukan beralkohol turun 6.3% daripada 6.9%
Sektor pengangkutan susut 2.3% daripada 2.4%
Sektor restoran dan hotel jatuh 6.6% daripada 7.2%
Sektor penjagaan perumahan, perabot dan perkakasan perumahan kurang 3.0% daripada 3.1%
Sektor barangan dan perkhidmatan lain meningkat 2.5% daripada 2.1%
Sektor rekreasi dan budaya turun 1.8% daripada 1.9%
Sektor perumahan, air, elektrik, gas dan bahan bakar kekal 1.6%
Sektor pendidikan susut 1.6% berbanding 1.7%
Sektor kesihatan kurang 2.1% daripada 2.2%

Selain itu, inflasi di kawasan bandar jatuh kepada 3.3% berbanding 3.6% sebelumnya dan kawasan luar bandar turut susut pada 2.6% daripada 2.8% sebelumnya.
Malaysia kekal mencatat bacaan inflasi terendah berbanding beberapa negara lain, Eropah (7.0%), Amerika Syarikat (4.9%), Filipina (6.6%), Indonesia (4.3%) dan Korea Selatan (3.7%).


Analisis Teknikal GBP/AUD – Timeframe H1 – 23/3/2018

GBP/AUD telah membentuk new HH semalam di sekitar harga 1.8350 jika diperhatikan di H1 ketika ini. Dijangkakan GBP/AUD berpotensi untuk bullish selagi ia tidak breakout Key Support 0.8250. Dengan keadaan momentum yang masih bullish(HL,HH,HL,HH), potensi masih ke arah kenaikan secara teknikal dan target terhampir adalah ke sekitar harga Key Resistance 0.8350 dan jika breakout ia akan mencapai ke sekitar 1.8400.
 Walaubagaimanapun, jika ia breakout Key Support 1.8250 – mood kenaikan akan bertukar arah ke bearish dan berpotensi mulai membentuk wave menurun. Oleh itu, penting untuk memperhatikan pergerakan harga ketika ini samaada ia berjaya untuk breakout ataupun akan membentuk new HL untuk meneruskan lagi kenaikan.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/JPY Lonjak Ke Paras Tertinggi Terbaru 6 Tahun!

Pergerakan harga pada carta pasangan mata wang GBP/JPY dilihat cenderung untuk meneruskan kenaikan lagi pada hari ini. Mengapa?
Ini adalah disebabkan laporan data inflasi UK yang diterbitkan pada sesi Eropah mencatatkan bacaan yang memberangsangkan.
Bacaan inflasi tahunan UK meningkat ke paras 6.2% lebih tinggi berbanding jangkaan 6.0%, mengatasi bacaan terdahulu pada 5.5%. Bacaan inflasi teras juga turut meningkat kepada 5.2% daripada 4.4%.
Ini terus memberi dorongan bagi pengukuhan Pound selepas bank pusat England (BOE) pada mesyuarat polisi minggu lalu mengumumkan kenaikan kadar faedah untuk kali kedua tahun ini.
Pelabur berkemungkinan akan memberi tumpuan kepada ucapan oleh Gabenor BOE, Andrew Bailey pada acara persidangan yang berlangsung hari ini.
Harga pada carta GBP/JPY terus mengekalkan corak kenaikan harga selepas BOE meningkatkan kadar minggu lalu, sementara Bank of Japan (BOJ) pula mengekalkan dasar monetari yang longgar yang membuatkan Yen bergerak susut.
Harga sejak minggu lalu kekal bergerak di atas paras sokongan Moving Average 50 (MA50) pada rangka masa 1 jam, memberi isyarat pergerakan masih dalam trend bullish.
 Kenaikan harga yang bersambung pada minggu ini telah menyaksikan lonjakan semalam melepasi zon rintangan 157.00 dan mencapai paras ketinggian sekitar 160.00 pada sesi New York.
Kenaikan diteruskan pada sesi Asia pagi ini (Rabu) ke sekitar 161.00 dengan jangkaan bakal menguji paras ketinggian seterusnya pada 162.00.
Ini adalah paras tertinggi terbaru yang dicapai harga sejak Mei 2016.
Sekiranya berlaku penurunan harga semula, paras 157.00 yang merupakan zon rintangan sebelum ini bakal menjadi tumpuan dan berpotensi menjadi zon sokongan buat harga pula.
Penurunan lebih rendah yang memberi isyarat perubahan trend bearish, seterusnya akan menuju pula ke zon RBS (resistance become support) sekitar 156.400.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Minyak Mentah Global Stabil Selepas Melonjak Pada Selasa

Harga minyak pada pembukaan pasaran Eropah hari ini kekal kukuh selepas mendekati paras tertinggi 8 bulan lepas pada pasaran Asia sebelum ini. Jangkaan harga akan terus kukuh berikutan bekalan dan pengeluaran minyak US dapat di seimbangkan.
Minyak brent meningkat 48 sen atau 0.98%, kepada $50.69 setong setakat jam 3.19 petang, selepas meningkat sebanyak 3% semalam.
Minyak WTI (West Texas Intermediate) pula meningkat 59 sen atau 1.23% kepada $48.48 setong
 Bekalan minyak mentah US jatuh mendadak minggu lepas di sebabkan peningkatan terhadap pengeluaran, manakala bekalan petrol pula meningkat berdasarkan data simpanan Institusi Petroleum Amerika (API) Rabu minggu lepas. Minggu lepas merekodkan penurunan bekalan sebanyak 10.2 juta tong melebihi daripada jangkaan 2.6 juta tong.
Merujuk pada pelan Arab Saudi berkenaan pemotongan bekalan minyak, dalam nota kaji selidik Bank ANZ Australia menyatakan, “Bekalan minyak dijangka akan kekal menurun”.
Ketua analisa pasaran di CMC Market Sydney, Ric Spooner menyebut momentum kenaikan harga minyak ini di jangka akan terhenti sekitar $50 setong kerana paras harga tersebut dapat meningkatkan lagi pengeluaran minyak US.


Sentimen Terkini Pasaran Forex Setakat Pada Awal Sesi New York

US dollar didagangkan mengukuh berbanding matawang yang lain pada Isnin dengan sentimen ketika ini agak berisiko disebabkan beberapa isu dalam pasaran. Isu utama kepada pasaran adalah perang dagang antara AS-China, dan juga isu antara Kanada-Arab Saudi.
China pada Jumaat lalu berkata akan bertindak balas terhadap tariff Amerika dengan mengenakan cukai import terhadap $60 billion produk dari AS.
Dalam masa yang sama, bank pusat China (PBOC) cuba menstabilkan nilai matawang Yuan dengan menetapkan nisbah rizab Yuan lebih tinggi yang perlu disimpan oleh bank konvensional di bank pusat pada kadar 20%. Ini adalah usaha bank pusat China bagi mengurangkan penawaran Yuan di dalam pasaran.
 Indeks US dollar yang mengukur kekuatan matawang greenback berbanding enam matawang yang lain membuat kenaikan sehingga 0.18% setakat pada pukul 10.39 malam.
Major pair seperti EUR/USD setakat ini susut 0.07% di mana GBP/USD susut 0.46%. USD/JPY setakat ini pula naik 0.08%, USD/CAD naik 0.12% dengan USD/CHF didagang meningkat 0.25%. Pair AUD/USD dan NZD/USD pula masing-masing merekodkan kejatuhan 0.12% dan 0.18%.
Matawang paling kuat setakat ini adalah USD dan matawang paling lemah adalah GBP. Dengan menggabungkan matawang paling kuat dan lemah, pasangan matawang GBP/USD jatuh sehingga 0.45% setakat ini.
Kelemahan matawang GBP ketika ini disebabkan oleh kebimbangan terhadap Brexit yang mana UK berkemungkinan tidak akan mendapat perjanjian daripada Kesatuan Eropah (EU). Menteri perdagangan antarabangsa UK, Liam Fox berkata kemungkinan kepada ‘tiada perjanjian’ antara UK-EU adalah 60%. Komen ini dibuat oleh beliau pada hujung minggu lalu.


G20 Akhirnya Suarakan Pandangan Terhadap Konflik Perdagangan Yang Berlaku

Sejak beberapa bulan ini, dapat dilihat bahawa isu pertumbuhan ekonomi global banyak tertumpu pada perhubungan perdagangan. Konflik perdagangan yang tercipta daripada sikap protectionisme beberapa negara telah menyebabkan ia semakin memburuk. Bermula daripada China dan US, kemudian melibatkan zon Eropah dan beberapa negara lain.
Hal ini menyebabkan Group 20 (G20) mendesak agar lebih banyak pertemuan untuk merundingkan hal ini sebagai langkah untuk meredakan ketegangan perdagangan.
Hasill pertemuan dua hari pada minggu yang berakhir 22/7, menteri kewangan dan gabenor bank pusat dari 20 ekonomi besar dunia telah menyatakan bahawa ketegangan perdagangan dan politik semakin meningkat dan hal ini dapat mengancam pertumbuhan ekonomi.
 Sebuah pernyataan akhir, G20 telah menekankan bahawa perlunya peningkatan dialog dan tindakan pengurusan risiko termasuk memperkuatkan keyakinan pasaran di tengah konflik perang perdagangan global yang semakin memuncak.
Walaubagaimanapun pernyataan tersebut telah dikeluarkan tanpa menunding jari pada mana-mana pihak. Hasil pernytaan rasmi itu dikeluarkan sebagai respon isu ketika ini.
Namun, menteri kewangan US, Steven Mnuchin telah menolak dakwaan tersebut dengan mengatakan bahawa tindakan polisi US setakat ini hanya memberi kesan pada tataran mikro. Belum ada kesan signifikan terhadap makro. Tambahan pula tindakan yang dilakukan US ialah US menginginkan perdagangan yang seimbang dan adil dengan negara-negara lain.
Sebagai solusi, menteri Ekonomi Argentina, Nicolas Dujovne mengisyaratkan bahwa G20 sebaik-baiknya berusaha menghindari perpecahan dan seharusnya diselesaikan secara langsung sama ada rundingan antara pemerintah atau melalui Organisasi Perdagangan Dunia (WTO).


Isyarat Yang Lebih Jelas Dari Yellen Membenarkan US Dollar Naik Mendadak Sejak Semalam

US Dollar meningkat ke paras tertinggi berbanding matawang utama yang lain sejurus selepas komen daripada Pengerusi Fed, Janet Yellen. Pelabur juga semakin yakin terhadap prospek kenaikan kadar yang lebih cepat berbanding sebelum ini.
Menurut Omer Eisner, Ketua Strategi Pasaran di Commonwealth Forex Exchange Inc di Washington, sentimen keseluruhan pasaran dilihat lebih agresif daripada jangkaan awal. Pasaran juga seolah-olah sedang menunggu penentuan kenaikan kadar akan datang.
Peratusan unjuran tiga kali kenaikan kadar bagi tahun 2017 dicatat meningkat kepada 43 peratus berbanding 33 peratus pada Isnin.
Yellen turut memberitahu Senat bahawa tindakan untuk menunggu terlalu lama bagi menaikkan kadar merupakan suatu tindakan yang kurang bijak.
Yellen juga seterusnya akan menyampaikan ucapan kepada jawatankuasa Perkhidmatan Kewangan Dewan Rakyat.
 Dalam sesi dagangan semalam, US Dollar Index tergelincir selepas Penasihat Keselamatan Negara AS, Michael Flynn meletakkan jawatan selepas didakwa mempunyai hubungan dengan Russia.
US Dollar mencecah paras tertinggi dalam tempoh 2 minggu berhubung dengan kenyataan Yellen tersebut kepada 114.47 Yen.
Sementara itu, Euro menjunam 0.3 peratus berbanding US Dollar berikutan risiko politik di wilayah tersebut.
Pelabur juga mula bimbang terhadap berulangnya peristiwa Brexit selepas Marine Le Pen berjanji untuk menarik Perancis keluar dari Zon Euro dan mengadakan referendum keahlian Kesatuan Eropah.
Janet Yellen Melonjakkan US Dolar Dalam Testimoni Kepada Senat US


Masih Gagal Tembusi Paras Support 1.1800, EUR/USD Papar Kenaikan Semula

Tumpuan utama pasaran akan terarah pada laporan data pekerjaan NFP Amerika Syarikat yang akan diterbitkan di sesi New York hari ini untuk pelabur menilai sama ada bacaan data akan memberi petunjuk bahawa ekonomi semakin pulih daripada krisis pandemik Coronavirus.
Menjelang dagangan penghujung minggu, momentum pengukuhan US dolar kembali pudar dengan bacaan data ekonomi diterbitkan bercampur-campur.
Kadar tuntutan faedah pengangguran AS semakin menurun di bawah paras 1 juta semula dan lebih rendah berbanding jangkaan. Manakala, data PMI perkhidmatan AS tinjauan ISM diterbitkan menurun, namun masih menunjukkan pengembangan.
Diperhatikan pergerakan harga pada carta pasangan matawang EUR/USD semalam, harga kembali membuat kenaikan semula setelah menguji zon support harga pada 1.18000.
Matawang Euro juga masih dilihat berisiko berikutan kenyataan dovish oleh bank pusat Eropah serta data-data ekonomi Eropah yang diterbitkan bercampur.
Namun penyusutan US dolar lebih mendorong pergerakan menaik harga di sesi New York dan dijangka pergerakan tidak menentu harga pada hari ini berikutan reaksi pelabur menjelang data NFP diterbitkan.
Kenaikan harga dilihat menguji semula paras halangan Moving Average 50 (MA50) pada timeframe 1 jam yang akan memberi isyarat awal perubahan trend pada carta EUR/USD.
 Sesi Asia pagi ini melihatkan harga bergerak perlahan di sekitar 1.18500 juga di sekitar paras MA50.
Kenaikan yang diteruskan akan memberi petunjuk awal perubahan trend bullish dengan jangkaan harga akan menguji semula paras tumpuan 1.19000 iaitu zon SBR (support become resistance).
Kenaikan lebih tinggi bakal kembali semula ke zon resistance utama pada ketinggian 1.2000 yang telah melihatkan harga menjunam setelah menyentuh paras tersebut minggu ini.
Namun jika harga kembali menyambung trend menurun, zon support 1.18000 akan diuji semula dan jika berjaya ditembusi, penurunan bakal diteruskan sehingga bawah paras 1.17200.
Waspada terhadap pergerakan tidak menentu harga sebelum dan selepas laporan data pekerjaan NFP Amerika Syarikat hari ini bagi mengurangkan risiko dagangan anda.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Pada Carta EUR/JPY Melonjak Sebab ‘UFO’?

Kalau minggu lepas kecoh pasal belon, minggu ini gempar pula berita tentang objek terbang yang tidak dikenapasti dikatakan berlegar di ruang udara Amerika Syarikat (AS) dan China dan telah menimbulkan ketegangan antara kedua negara tersebut.
Namun, berita susulan terbaru dilaporkan bahawa pegawai tentera AS percaya objek terbang adalah bukan daripada China.
Justeru, ketegangan dilihat kembali mereda semula dan mengubah sentimen pasaran ke arah risk-on semula.
Ini menjadi faktor mata wang safe-haven seperti Yen dan US dolar mengalami penyusutan nilai di awal minggu ini.
Disebabkan itu, pergerakan harga pada carta pasangan mata wang EUR/JPY contohnya, telah mengalami lonjakan semula.
Pada dagangan Isnin semalam, kenaikan harga dipaparkan bermula dari pembukaan sesi Asia sehinggalah ke sesi Eropah dan New York. Di penghujung sesi New York, barulah terlihat sedikit penurunan semula.
Setelah minggu lalu harga jatuh menguji zon sokongan pada 140.00, kenaikan diperlihatkan semula semalam mencapai ketinggian 142.300.
 Kenaikan harga berkemungkinan diteruskan untuk menguji rintangan pada zon 143.00 yang hampir dicapai pada kenaikan minggu lalu.
Jika harga berjaya tembusi zon rintangan tersebut, kenaikan harga bakal diteruskan menuju ke paras tumpuan seterusnya yang berada pada 145.00.
Namun, secara gambaran pergerakan lebih besar, harga masih bergerak dalam satu zon yang mendatar.
Penurunan boleh berlaku semula dan akan menyaksikan zon sokongan pada 140.00 bakal diuji sekali lagi seperti minggu-minggu sebelum ini.
Jika harga berjaya terjun tembus lebih rendah, harga dilihat akan menuju ke zon support utama pada 137.500 sekaligus catatkan paras terendah terbaru 6 minggu.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CAD – Timeframe H1 – 26/9/2018

Setelah rundingan dilihat berjalan lancar sebelum ini, pasaran mula melihat rundingan NAFTA kembali berisiko apabila menurut pegawai tertinggi AS, Kanada enggan untuk memberikan konsesi kepada Amerika Syarikat. Hal ini bakal membuatkan nilai matawang CAD terjejas dalam pasaran terdekat. Pada dagangan semalam, pergerakan harga pada chart USD/CAD dilihat tidak berjaya melepasi paras resistance MagicR1 sebelum turun semula ke paras Magic Pivot. Pada sesi pasaran Asia hari ini, pergerakan harga agak perlahan dan bergerak di sekitar paras Magic Pivot 1.2952 sehingga sesi pasaran Eropah. Pergerakan harga dijangka terus perlahan di mana pasaran masih menunggu pengumuman dasar monetari FOMC pada awal pagi nanti.
Secara teknikal, jika USD mula mengukuh dan harga membuat lonjakan, jangkaan harga akan melepasi paras resistance 1.2970 (MagicR1) melepasi paras ketinggian harga pada dagangan semalam. Kemudian, harga dijangka meneruskan kenaikan ke paras resistance 1.2989 (MagicR2) yang berada pada zon SBR (support become resistance) sebelum ini. Dan jika harga berjaya melepasi paras tersebut, berkemungkinan harga akan mencapai paras ketinggian baru pada 1.3007 (MagicR3) atau lebih tinggi lagi.
 Sebaliknya, jika harga kembali membuat penurunan lebih rendah dari paras Magic Pivot 1.2952, harga dijangka akan turun lebih rendah menuju ke paras support 1.2933 (MagicS1) dan seterusnya ke paras support 1.2916 (MagicS2). Jika harga masih ditekan lebih rendah, pasaran akan melihat harga menguji paras major support 1.29000 yang juga berdekatan dengan paras support 1.2896 (MagicS3) pada indicator Moshed Magic Line dimana harga masih belum berjaya menembusi zon tersebut ke paras yang lebih rendah.
Presiden Trump yang dilaporkan bahawa beliau tidak bercadang untuk bertemu dengan Presiden Iran, Rouhani turut memberi tekanan terhadap matawang CAD. Ditambah pula pasaran yang menjangkakan kenaikan kadar faedah pada pengumunan dasar FOMC awal pagi nanti, adakah Loonie akan terus tertekan? Jadikan indicator Moshed Magic Line untuk membantu anda menentukan paras terbaik untuk posisi trading anda pada chart USD/CAD ini.

Paras support: 1.2933, 1.2916, 1.2896.
Paras resistance: 1.2970, 1.2989, 1.3007.


Pergerakan Gila Dalam Pasaran Kelirukan Pelabur! Apa Dah Jadi?

Permulaan dagangan sesi Eropah menyaksikan penyusutan yang dipamerkan kebanyakan matawang utama di tengah-tengah pasaran yang berisiko.
Hasil bon AS 10 tahun menjunam lebih rendah pada sesi Eropah, dengan penanda aras berada di tahap 1.26%. Ini menunjukkan pelabur kembali mendapatkan perlindungan ketika pemulihan dilihat goyah berikutan ketidakpastian Covid-19.
Penyusutan ini telah mengheret US dolar untuk turut jatuh. Ketika penulisan, indeks dolar dilihat cuba bertahan daripada jatuh lebih rendah dengan diniagakan di sekitar harga 92.52 berbanding sekumpulan matawang utama.
Di China, kebimbangan terhadap pemulihan ekonomi pasca Covid yang semakin perlahan dilihat meningkat, setelah kabinet negara itu mengatakan pihak berkuasa akan menggunakan pemotongan nisbah keperluan rizab bank (RRR) tepat pada masanya untuk menyokong ekonomi.
 Kebimbangan ini telah mendorong matawang safe-haven, termasuk yen, swiss franc dan dagangan emas untuk melonjak lebih tinggi pada sesi ini.
Selain itu, Jepun secara rasmi mengumumkan keadaan darurat di Tokyo disebabkan lonjakan kes Covid-19, hanya dua minggu menjelang acara Olimpik di bandar itu.
Matawang berkaitan komoditi antara yang dilihat paling terjejas, di mana dolar Aussie menjunam ke paras terendah tujuh bulan berbanding US dolar ketika Reserve Bank of Australia (RBA) terus dovish untuk mengekalkan pelonggaran dalam dasar monetari semasa.
Dagangan dolar kiwi turut terkesan, dengan pergerakan harga menghampiri tahap terendah tujuh bulan, dan dolar Kanada pula terbenam ke paras terendah hampir tiga bulan berbanding greenback.
Matawang pound diniagakan stabil, susut dari paras harga 1.38000 berbanding USD, ketika kebimbangan terhadap peningkatan kes Covid-19 di UK terus membelenggu pasaran.


Ini Punca Pasaran Minyak Mentah dibuka Lemah Pada Sesi Asia

Niaga minyak mentah menurun sedikit dalam sesi dagangan yang agak lembap pada Isnin selepas tiga hari bercuti sempena perayaan Easter.
Brent mentah yang juga menjadi penanda aras antarabangsa juga menjunam sebanyak 18 sen kepada 55.71. Pada Khamis, kebanyakan pasaran meningkat sebanyak 3 sen kepada $55.89 setong sebelum mula ditutup pada Jumaat.
WTI mentah yang juga didagang menurun sebanyak 18 sen kepada $53 dalam sesi ini.
 Kedua-dua penanda aras tersebut ditutup pada paras tertinggi untuk tiga minggu berturut-turut dengan Brent meningkat sebanyak 1.2 peratus dalam tempoh empat hari, sementara WTI meningkat sebanyak 1.8 peratus.
Pasaran minggu ini dibuka agak lemah kerana pasaran yang akan lebih bersiap sedia dengan ketegangan geopolitik ke atas Korea Utara selepas pelancaran ujian peluru berpandu Ahad lalu gagal kerana ia meletup serta merta.
Peniaga minyak mentah dan pelabur di Asia juga mempunyai peluang untuk menyaksikan peningkatan ke 13 berturut-turut apabila jumlah pelantar meningkat sebanyak 13 buah, yang menjadikan jumlah keseluruhan sebanyak 683 pelantar.
AUD Melonjak, Sementara USD Menjunam Akibat Ketegangan yang Berlarutan di Semenanjung Korea


GBP/USD Catat Paras Terendah Terbaru Lagi Pada Pembukaan Awal Minggu

Pergerakan harga pada carta pasangan mata wang GBP/USD dilihat masih lagi mengekalkan momentum penyusutan sepanjang minggu sehingga ke sesi terakhir ketika data pekerjaan Amerika Syarikat (AS) menjadi tumpuan pelabur.
Pertambahan pekerjaan AS pada bulan Ogos menyaksikan peningkatan kepada 315,000 berbanding jangkaan 295,000, namun gagal untuk mengatasi bacaan data pada Julai yang melonjak kepada 526,000.
Sementara itu, purata pendapatan per jam di AS menyusut lebih rendah kepada paras 0.3% berbanding jangkaan menurun kepada 0.4%, manakala kadar pengangguran dilaporkan meningkat kepada 3.7% berbanding jangkaan untuk kekal di paras 3.5%.

Menilai pergerakan harga pada carta pasangan mata wang GBP/USD pada penutup sesi dagangan akhir minggu lepas, harga dilihat masih lagi mengekalkan pergerakan trend bearish yang bergerak paras halangan Moving Average 50 (MA50) pada rangka masa 1 jam.
Peningkatan pada Jumaat lalu dilihat menguji paras halangan tersebut namun gagal untuk melepasinya sebelum menutup dagangan penghujung minggu di sekitar 1.15000.
Terdapat sedikit jarak (gap) perbezaan pada pembukaan harga di awal minggu ini pada sesi Asia sekitar 1.14700 dan harga berlegar perlahan di sekitar tersebut sehingga menuju pembukaan sesi Eropah.
 Sekiranya penurunan harga berjaya di teruskan lagi di awal mimggu ini, harga dilihat bakal menguji paras sokongan 1.14000 yang merupakan paras terendah yang diuji pada dagangan Mac 2020 yang lalu.
Penurunan yang menembusi paras tersebut mendorong penganalisis mengubah sasaran terbaru sehingga ke paras 1.05000, yang menjadikan paras terendah terbaru sejak Februari 1985.
Namun sebaliknya jika berlaku lonjakan semula harga dan melepasi paras halangan MA50, isyarat perubahan trend bullish akan dinilai sebelum harga dijangka akan menguji paras rintangan pada 1.16000.
Kenaikan harga yang diteruskan bakal mensasarkan pula pada zon rintangan 1.18000 untuk catatkan paras tertinggi terbaru 2 minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Minit Mesyuarat RBA – Bank Pusat Sedia Untuk Pelonggaran Dasar Jika Diperlukan

Sesi pasaran Asia hari ini dihiasi dengan penerbitan laporan minit mesyuarat Reserve Bank of Australia (RBA) yang kemudiannya disusuli oleh penurunan dalam dagangan matawang dolar Aussie berbanding beberapa matawang utama.
Pada awal Februari, RBA telah mengekalkan kadar faedahnya pada 0.75% dan memberi kenyataan lebih hawkish daripada yang dijangkakan oleh pasaran dengan menyatakan kadar faedah akan kekal di paras semasa buat masa terdekat.
Bagaimanapun, hal ini berbeza pula dengan laporan minit mesyuarat yang menunjukkan ahli RBA menekankan bahawa masih terdapat risiko global terhadap ekonomi Australia walaupun perjanjian perdagangan AS-China telah tercapai.
Berdasarkan minit mesyuarat yang diterbitkan, ahli RBA dilihat turut mempertimbangkan untuk pemotongan kadar faedah pada Februari, tetapi memutuskan untuk mengekalkannya kerana berpendapat pelonggaran tambahan boleh menggalakkan peningkatan pinjaman disebabkan kenaikan harga dalam pasaran perumahan.
Ahli mesyuarat juga bersetuju dengan mengekalkan kadar faedah semasa akan membantu Australia mencapai sasaran pekerjaan penuh dan inflasi.
 Penurunan kadar pengangguran kepada 5.1% pada Disember lalu dan beberapa data ekonomi semasa yang memberangsangkan, dikatakan telah membantu bank pusat untuk membuat keputusan dalam mesyuarat baru-baru ini.
Sementara itu, kesan daripada kebakaran hutan di Australia dan penularan wabak coronavirus juga dilihat akan menjejaskan prospek pertumbuhan negara itu.
Rentetan daripada penularan coronavirus yang saban hari mencatat peningkatan kes jangkitan dan angka kematian, ahli RBA berpandangan bahawa ia merupakan ketidakpastian baru terhadap ekonomi global.
Namun begitu, ia masih terlalu awal untuk menentukan impak wabak itu kepada ekonomi Australia.
Bank pusat dikatakan akan terus memantau dengan lebih dekat mengenai perkembangan semasa dengan teliti, termasuk pasaran buruh dan sentiasa bersedia untuk pelonggaran dasar jika diperlukan.
Secara keseluruhannya, RBA kekal yakin terhadap ekonomi Australia dengan menyatakan dasar monetari yang akomodatif, peningkatan sektor perlombongan dan pelaburan infrastruktur serta pemulihan dalam pasaran perumahan akan membantu pertumbuhan menjelang beberapa tahun akan datang.


6 Berita Data Ekonomi Penting Tumpuan Pasaran Minggu Ini (5-9 Julai 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Mesyuarat Dasar Bank Pusat Australia (Selasa 12.30 Tengahari): Reserve Bank of Australia (RBA) dijangka akan terus mengekalkan kadar faedah tidak berubah, namun kenyataan susulan bank pusat akan menjadi petunjuk polisi buat pelabur setelah kebanyakan penganalisis ekonomi mula meramalkan perubahan pada polisi monetari dengan jangkaan untuk langkah awal pengetatan.
Sentimen Ekonomi Jerman Tinjauan ZEW (Selasa 5.00 Petang): Tinjauan terhadap pelabur di Jerman sebagai ekonomi terbesar di Eropah akan dilihat sebagai petunjuk mengukur kesihatan ekonomi di blok tersebut. Penurunan pada angka bacaan akan menambahkan lagi tekanan bagi mata wang Euro yang telah pamerkan pergerakan suram beberapa minggu.
 Data PMI Perkhidmatan AS Tinjauan ISM (Selasa 10.00 Malam): Berkemungkinan bakal ada penurunan sedikit pada angka bacaan seperti sektor pembuatan minggu lalu, namun masih dijangkakan berada di paras yang stabil buat sektor perkhidmatan AS.
Minit Mesyuarat FOMC (Khamis 2.00 Pagi): Selepas keputusan mesyuarat sebelum ini menyaksikan pengukuhan US dolar, pelabur akan meneliti butiran lebih lanjut pada minit mesyuarat yang akan diterbitkan pada minggu ini bagi mendapatkan sebarang petunjuk terbaru.
Data Keluaran Dalam Negara Kasar UK (Jumaat 2.00 Petang): Bacaan bulanan bagi pertumbuhan GDP UK untuk Mei yang dijangka mencatatkan angka menurun akan menambahkan lagi tekanan buat dagangan mata wang Pound setelah kenyataan dovish bank pusat berkenaan polisi monetari sebelum ini.
Laporan Data Pekerjaan Kanada (Jumaat 8.30 Malam): Positif bagi mata wang Loonie, Kanada dijangka untuk mencatatkan pertambahan pekerjaan semula untuk bulan Jun selepas ekonomi kehilangan 68,000 pekerjaan yang telah dicatatkan pada Mei lalu. Sementara kadar pengangguran juga diramalkan untuk menurun.


Indeks Sentimen Pengguna Australia Jatuh Ke Tahap Terendah Sejak 2015!

Dagangan dolar Aussie mengukuh pada sesi dagangan Asia walaupun laporan keyakinan pengguna yang dikeluarkan oleh Westpac awal pagi tadi jatuh ke tahap terendah sejak Julai 2015. Penurunan sebanyak 8.4% telah dicatatkan sejak Reserve Bank of Australia (RBA) mula mengurangkan kadar faedah pada Jun lalu.
Permintaan terhadap USD yang lembap turut membantu dolar Aussie untuk mendapatkan sedikit tarikan permintaan terhadap matawang itu.
Indeks sentimen pengguna di Australia menyusut 5.5% iaitu paling rendah dalam empat tahun pada bulan Oktober. Terdapat beberapa faktor yang mempengaruhi penyusutan ini dan antaranya termasuk isu pertikaian antara AS dan China yang semakin meruncing menjelang rundingan perdagangan hujung minggu ini.
 Sentimen pengguna merupakan salah satu faktor pemacu inflasi dan berupaya untuk menentukan sebarang keputusan oleh RBA bagi menstabilkan harga dengan membawa kembali pengguna ke dalam pasaran untuk berbelanja.
Antara langkah yang dilakukan oleh RBA adalah pengurangan kadar faedah tetapi tindakan itu dilihat tidak memberi kesan kepada pertumbuhan pengguna. Ini mungkin disebabkan oleh prospek pertumbuhan ekonomi yang lemah.
Westpac menjangkakan ahli mesyuarat RBA akan mengekalkan kadar tunai pada pertemuan November ini bagi menilai lebih lanjut kesan tiga pemotongan kadar faedah tahun ini terhadap ekonomi sebelum membuat keputusan untuk bertindak lagi.
Seperti yang diramalkan oleh banyak pihak, Westpac turut menjangkakan pengurangan kadar faedah selanjutnya akan dilakukan pada Februari walaupun tedapat kemungkinan untuk pemotongan lebih awal sebelum berakhir tahun ini bergantung kepada perkembangan dalam pasaran buruh dan ekonomi global.


Menjelang Mesyuarat BOE & FOMC, GBP/USD ‘Berpaut’ Di Paras $1.16000

Pelabur waspada menantikan pergerakan lanjut bagi mata wang US dolar pada minggu ini menjelang keputusan mesyuarat FOMC serta laporan pekerjaan NFP Amerika Syarikat (AS) untuk arah yang lebih jelas.
Minggu lalu menyaksikan pengukuhan semula dipaparkan oleh US dolar selepas terbitan data pertumbuhan ekonomi (GDP) AS yang kukuh, memberi isyarat awal untuk perubahan arah harga.
Namun, ketika mata wang utama lain kembali mengundur semula selepas situasi pengukuhan US dolar, Pound Sterling dilihat masih berjaya bertahan menyerap tekanan di penghujung minggu lalu.
Di samping pemulihan keyakinan pelabur terhadap ekonomi UK selepas Rishi Sunak mengambil alih jawatan Perdana Menteri, tumpuan pada minggu ini akan terarah kepada mesyuarat bank pusat England (BOE) dengan jangkaan kenaikan kadar sebanyak 75 mata asas bakal dilaksanakan.
Justeru, Pound kekal berlegar di sekitar zon ketinggian 6 minggu berbanding US dolar sehingga dagangan bersambung di awal minggu ini.

Pada carta harga pasangan mata wang GBP/USD, harga berlegar di zon 1.16000 di sesi Asia pagi ini sementara pasaran terus berteka-teki untuk arah pergerakan selanjutnya harga.
Pada minggu lalu, corak kenaikan yang dipaparkan telah menlonjakkan harga sehingga ke zon 1.16500 mencatatkan paras tertinggi 6 minggu.
 Namun, pengukuhan US dolar di penghujung minggu telah membantutkan kenaikan tersebut untuk menyaksikan pergerakan harga lebih mendatar di bawah 1.16000.
Harga juga sedang dinilai pergerakannya di sekitar paras Moving Average 50 (MA50) pada rangka masa 1 jam di carta GBP/USD yang boleh memberi petunjuk untuk trend harga berikutnya.
Sekiranya US dolar berjaya menambah tekanan buat Pound, harga bakal membuat penurunan semula dengan zon RBS (resistance become support) 1.15000 menjadi sasaran awal untuk diuji.
Penurunan diteruskan melepasi zon tersebut dijangkakan untuk menuju ke paras tumpuan minggu sebelum ini sekitar 1.13000 hingga ke support 1.11000.
Sebaliknya jika harga terus melonjak menyambung corak pergerakan bullish minggu lalu, harga yang melepasi zon 1.16000-1.16500 berpotensi mencapai ke zon 1.18000.
Ini akan merekodkan paras ketinggian terbaru harga untuk tempoh dagangan 10 minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Masih Bergelut Untuk Tembusi $1,800

Dagangan emas dilihat berdepan kesukaran untuk menembusi paras harga $1,800 selepas harga jatuh di bawah paras tersebut pada minggu lalu.
Pada carta harga XAU/USD yang mengukur nilai emas berbanding US dolar telah memperlihatkan penyusutan harga pada minggu lalu telah menguji zon 1780.00 beberapa hari yang menjadi zon support semasa buat emas.
Sehingga dagangan awal minggu semalam, zon tersebut kekal menghalang penyusutan emas lebih rendah untuk menyokong kenaikan semula.
Namun, zon 1800.00 masih sukar untuk ditembusi selepas cubaan kenaikan harga pada Jumaat lalu terkandas di tengah jalan apabila harga susut semula ke zon support 1780.00.
Pelabur masih berwaspada menantikan perkembangan laporan terbaru ancaman varian Covid-19 Omicron yang melanda dunia.
Penularan terbaru ini dilihat kembali menjadi faktor membendung langkah pemulihan ekonomi, malah beberapa negara telah bersiap sedia untuk melaksanakan sekatan pergerakan semula.
Pergerakan US dolar yang mempengaruhi perubahan nilai emas dalam pasaran turut paparkan aksi suram sementara pelabur berhati-hati menjelang terbitan laporan data pekerjaan NFP Amerika Syarikat (AS) pada penghujung minggu ini.
 Di samping itu juga, pelabur meneliti langkah seterusnya oleh Federal Reserve (Fed) untuk pengetatan polisi mereka yang berkemungkinan direncatkan oleh kemunculan varian baru Coronavirus Omicron.
Sekiranya harga emas terus gagal untuk melepasi paras 1800.00, penurunan berkemungkinan dijangkakan untuk kembali menguji support 1780.00.
Penurunan lebih rendah menembusi zon tersebut bakal menjangkakan harga untuk susut menuju paras sekitar 1760.00.
Namun jika harga emas berjaya melonjak tembusi 1800.00, paras rintangan seterusnya yang dilihat menjadi sasaran adalah pada 1830.00.
Untuk pergerakan trend bullish lebih jelas untuk emas, pelabur ingin kembali melihat zon tumpuan pada 1850.00 dan 1870.00 berjaya dicapai semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Pulih Semula Selepas FOMC, Emas Meningkat Di Atas Paras $1,830

Dagangan emas turut mencuri perhatian pelabur pada dagangan Rabu semalam dengan pergerakan menarik harga yang telah dipaparkan dipengaruhi oleh reaksi pasaran terhadap keputusan mesyuarat FOMC.
Meneliti pergerakan harga pada carta harga XAU/USD yang mengukur nilai emas berbanding US dolar, berlaku kenaikan harga sejak sesi Asia semalam bersambung ke sesi Eropah, namun terdapat penurunan semula harga sebelum kembali meningkat semula pada penghujung sesi New York selepas mesyuarat FOMC tersebut dengan kenaikan harian sekitar 340 pips dicatatkan.
Kenaikan nilai emas didorong oleh reaksi keputusan mesyuarat FOMC pada awal pagi tadi memperlihatkan Federal Reverse (FED) telah meningkatkan kadar faedah sebanyak 75 mata asas seperti yang dijangkakan pasaran.
Kenaikan kadar terbesar sejak 1994 itu adalah disebabkan oleh terbitan data inflasi Amerika Syarikat (AS) pada bulan Mei yang meningkat kepada 8.6% berbanding pada bulan April hanya 8.3%.
Pada carta XAU/USD, harga telah membuat kenaikan di penghujung sesi New York selepas reaksi terhadap mesyuarat FOMC tersebut mencapai paras sekitar 1841.50 setelah penurunan sebelumnya mencecah zon 1815.00.
Isyarat perubahan trend juga telah dinilai pelabur selepas harga sudah bergerak semula di atas paras sokongan Moving Average 50 (MA50) pada rangka masa 1 jam memberi harapan kepada pelabur untuk melihat komoditi logam kuning itu bersinar semula.
 Sekiranya kenaikan harga berjaya dikekal di atas paras 1830.00, kenaikan yang diteruskan dilihat akan menguji rintangan pada zon 1850.00 sebelum kenaikan lebih tinggi bakal menuju zon rintangan 1870.00.
Sebaliknya jika kenaikan gagal diteruskan dan harga susut di bawah paras 1830.0, zon tumpuan pada 1810.00 akan diuji sekali lagi sebelum penurunan lebih rendah akan mensasarkan ke zon tumpuan 1800.00.
Penurunan harga yang mencecah ke zon 1800.00 tersebut bakal mencatatkan paras terendah terbaru 4 minggu untuk dagangan emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenyataan Optimis Trump Mengenai Perjanjian Dagang Dorong Pemulihan USD

Matawang USD meningkat di pasaran sesi Asia berikutan terdapat perkembangan positif dalam perjanjian perdagangan Amerika Syarikat dan China, di mana Presiden AS Donald Trump memberitahu bahawa perjanjian fasa pertama ‘semakin hampir’. Ia telah mengukuhkan lagi kenyataan optimis daripada Presiden China Xi Jinping pada Jumaat lalu.
Sementara itu, data PMI Pembuatan AS mencatatkan pertumbuhan yang lebih baik daripada jangkaan dengan meningkat kepada 52.2 pada November 2019 daripada 51.3 yang diperoleh pada Oktober, mengatasi unjuran pasaran sebanyak 51.5. Pembacaan tersebut menunjukkan kepada pertumbuhan yang paling besar dalam aktiviti perkilangan sejak April.
Dolar USD mengukuh berbanding dagangan safe-haven yen dengan kenaikan sebanyak 0.14% manakala indeks dolar yang mengukur dolar greenback berbanding enam matawang utama kukuh pada 98.26.
 Selain itu, mengikuti perkembangan di Eropah, PM UK Boris Johnson menyokong pergerakan pound dengan janji beliau untuk ‘mendapatkan Brexit’ dan membawa perjanjian Brexitnya kembali ke parlimen sebelum perayaan Krismas.
Hal ini telah mengangkat matawang pound berbanding USD pada sesi Asia walaupun dengan pergerakan kecil, selepas jatuh pada dagangan hujung minggu berikutan data PMI Pembuatan dan Perkhidmatan UK yang tidak memberangsangkan pada Jumaat lalu dengan masing-masing mengalami penyusutan ketara daripada dijangkakan.
Data PMI yang bercampur-campur di Zon Eropah menunjukkan rantau ini secara keseluruhan berkembang pada kadar yang lebih perlahan, telah memberi tekanan buat dagangan euro untuk terus menyusut berbanding USD.
Ucapan Presiden Bank Pusat Eropah (ECB) Christine Lagarde pada Jumaat lalu, memberitahu ketegangan perdagangan dan ketidakpastian geopolitik telah memberi kesan kepada pertumbuhan ekonomi global, dan berikutan itu, beliau menyeru kepada Eropah supaya membangunkan dasar campuran baru yang merangkumi rangsangan fiskal.


Analisis Teknikal USD/CAD – Timeframe H1 – 2/1/2019

Kemerosotan pada pasaran minyak mentah mendorong kejatuhan nilai matawang dollar CAD sehingga penghujung tahun 2018. Pergerakan harga pasangan matawang USD/CAD pada penghujung dagangan 2018 menunjukkan harga bergerak mendatar dan gagal melepasi kenaikan lebih tinggi dari paras resistance 1.36600 sehinggalah pada dagangan Isnin iaitu hari terakhir dagangan untuk 2018. Dan pada minggu ini juga, tumpuan akan terarah terhadap laporan data pekerjaan di Kanada yang akan dikeluarkan bersama data pekerjaan NFP Amerika Syarikat pada Jumaat nanti dan berkemungkinan akan memberi impak besar terhadap pergerakan pasaran terutamanya pada chart USD/CAD.
Pada sesi pasaran Asia hari ini, harga pada chart USD/CAD mula menunjukkan penurunan setelah nilai matawang Loonie kembali mengukuh dalam pasaran semasa. Ini adalah berikutan daripada kenyataan oleh Menteri Tenaga UAE, Suhail Al-Mazrouei dalam media sosial Twitter beliau yang meluahkan tentang pasaran minyak mentah akan kembali stabil pada suku tahun pertama 2019. Harga telah turun lebih rendah dari paras Magic Pivot 1.3637 hari ini dan menguji paras support 1.3609 (MagicS1) yang dilihat sebagai zon RBS (resistance become support) pada chart USD/CAD sebelum ini. Kemudian, harga dilihat meneruskan penurunan ke paras support 1.3581 (MagicS2) pada awal sesi pasaran Eropah hari ini dan sekiranya harga kekal meneruskan penurunannya, harga boleh mencecah sehingga ke paras sekitar 1.3553 (MagicS3).
Namun, jika Loonie kembali didagangkan lemah berbanding USD pada hari ini, jangkaan harga berkemungkinan menyambung semula siri kenaikan sejak beberapa minggu lalu dan menguji paras resistance 1.3664 (MagicR1) yang gagal ditembusi sebelum ini. Jika harga berjaya breakout paras resistance tersebut, jangkaan kenaikan seterusnya akan menuju ke paras resistance 1.3693 (MagicR2) dan sedikit lagi kenaikan yang diteruskan harga bakal mencapai paras ketinggian terbaru sekitar 1.3720 (MagicR3) sejak April 2017 yang lalu.
 Ikuti perkembangan pasaran minyak mentah global untuk suku tahun pertama 2019 ini dan kesannya terhadap nilai matawang dollar CAD. Jadikan indicator Moshed Magic Line sebagai panduan utama anda untuk menentukan paras support dan resistance yang terbaik pada chart USD/CAD.

Paras support: 1.3609, 1.3581, 1.3553.
Paras resistance: 1.3664, 1.3963, 1.3720.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal USD/JPY – Timeframe H1 – 21/11/2018

Pergerakan harga pada chart pasangan safe-haven USD/JPY pada dagangan semalam dilihat membuat penurunan sejak sesi pasaran Asia dari paras Magic pivot semalam dan menguji paras support MagicS1 pada indicator Moshed Magic Line. Namun, sentimen pasaran semasa yang kembali dilihat berisiko kembali melonjakkan matawang USD pada sesi pasaran New York semalam dari paras support MagicS1 dan membuat kenaikan sehingga ke paras resistance MagicR1 setelah mengatasi paras Magic Pivot sebelumnya. Matawang USD yang sebelum ini didagangkan berisiko berikutan komen FED yang bernada dovish serta data ekonomi AS yang perlahan kemudiannya kembali mengukuh kembali setelah mendapat permintaan dalam pasaran membantu melonjakkan harga pada chart USD/JPY.
Pada sesi pasaran Asia hari ini, harga memulakan dagangan dengan membuat sedikit penurunan berhampiran paras Magic Pivot 112.623 hari ini kemudiannya kembali menyambung kenaikan yang dilakukan harga semalam dan menuju ke paras resistance 112.951 (MagicR1) namun sebelum sempat harga menyentuh paras tersebut, harga membuat sedikit penurunan menjelang pembukaan sesi pasaran Eropah. Jika harga kembali membuat kenaikan melepasi paras resistance MagicR1, harga dijangka akan menuju pula ke paras resistance 113.165 (MagicR1) yang merupakan paras tumpuan harga sebelum ini. Seterusnya, kenaikan yang diteruskan berpotensi untuk mencapai kenaikan sehingga ke paras sekitar 113.493 (MagicR3).
Namum, jika harga kembali membuat penurunan sehingga melepasi paras Magic Pivot hari ini, berkemungkinan harga bakal menuju ke paras support terdekat sekitar 112.409 (MagicS1) dan akan menguji zon terendah harga yang diuji semalam. Harga yang berjaya membuat penurunan lebih rendah dari paras tersebut dijangka akan mencari paras terendah yang baru sekitar paras support 112.081 (MagicS2). Harga yang masih mengekalkan momentum penurunan harga dilihat boleh mencecah sehingga ke paras serendah 111.867 (MagicS3).
 Terus beri tumpuan terhadap sentimen pasaran semasa yang memberi kesan kepada pergerakan harga pada chart pasangan safe-haven USD/JPY. Berwaspada juga terhadap komen dari Presiden Donald Trump yang menjurus kepada kadar faedah yang lebih rendah dari FED. Lihat paras-paras yang menjadi tumpuan harga pada chart USD/JPY dengan membandingkan dengan paras harga yang telah digariskan pada indicator Moshed Magic Line.

Paras support: 112.409, 112.081, 111.867.
Paras resistance: 112.951, 113.165, 113.493.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


AUD/USD Catat Kenaikan Ke Paras Tertinggi 11 Bulan Pada Sesi Asia

Pergerakan pasaran perlahan pada permulaan dagangan awal minggu sehingga menjelang sesi pasaran New York semalam. Saham Wall Street meningkat dengan NASDAQ memecah rekod paras tertinggi terbaru.
US dolar kembali diniagakan lemah gagal disokong oleh laporan data pekerjaan NFP Amerika Syarikat yang memberangsangkan pada bulan Mei. Ini adalah didorong pemulihan sentimen pasaran dengan faktor pembukaan semula ekonomi dan jangkitan virus yang semakin perlahan.
Sentimen risk-on pasaran yang melemahkan dagangan US dolar sebaliknya menyokong matawang berisiko yang berpulangan tinggi untuk terus didagangkan meningkat nilai.
Khususnya dolar Australia yang bergerak perlahan pada Isnin ekoran bank Australia bercuti, namun kenaikan diteruskan pada sesi Asia pagi ini dengan peningkatan berbanding US dolar pada carta harga pasangan AUD/USD.
Harga yang telah berjaya menembusi paras halangan utama 0.70000 terus merekodkan paras ketinggian terbaru sejak dagangan Julai 2019.
Kenaikan harga pada sesi Asia pagi ini mencecah paras 0.70400 sebelum harga membuat penurunan semula ke bawah paras 0.70000 dan menguji paras sokongan Moving Average 50 (MA50) pada rangka masa 1 jam pergerakan harga di carta AUD/USD.
Sentimen pulih pasaran yang menyokong dolar Aussie dilihat akan terus mendorong harga membuat kenaikan menuju paras ketinggian 0.70800. Paras tersebut merupakan resistance yang diuji kali terakhir pada Julai 2019.
 Kenaikan lebih tinggi dari resistance tersebut akan merekodkan paras ketinggian terbaru 14 bulan.
Namun jika penurunan harga melepasi sokongan dinamik MA50, harga dijangka akan kembali menuju paras 0.69300 dan memberi isyarat awal perubahan trend bearish.
Penurunan seterusnya akan menuju zon RBS (resistance become support) sekitar bawah paras 0.68300.
Pergerakan harga minggu ini akan dipengaruhi oleh mesyuarat FOMC dan mendorong pelabur untuk berwaspada ketika berada dalam pasaran.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI